cyanic-selkie/wikianc huggingface dataset:
ভার্মন্ট
বনজ সম্পদ
বনজ সম্পদ সর্বদাই অর্থনীতির একটি প্রধান উপাদান। ২০১৩ সালের তথ্য় অনুযায়ী, ভার্মন্টের মোট রাজ্যগত উৎপাদনের ১% এবং মোট দেশজ উৎপাদনের ৯% আসে বনজ সম্পদ হতে। ২০০৭ সালে, উইন্ড্যাম কাউন্টিতে মিসিসিপি নদীর পূর্বদিকে কাঠ শুকানোর ভাটাগুলোর সংখ্যা সবচেয়ে বেশি ছিল। খামারের সংখ্যা কমে যাওয়ার কারণে বাস্তুসংস্থানগত অনুবর্তন সংগঠিত হয়। এতে ভার্মন্টের বনভূমির পুনঃবৃদ্ধি ঘটেছে। বর্তমান কালের ভার্মন্টের অধিকাংশ বনাঞ্চল সেকেন্ডারি বনাঞ্চল অর্থাৎ পুনরায় বেড়ে ওঠা বন। রাষ্ট্রীয় এবং অমুনাফাভোগী সংস্থাগুলো সক্রিয়ভাবে পুনরায় বনায়ন এবং সতর্কতামূলক বন ব্যবস্থাপনাকে উৎসাহিত করছে। ১৮৮০ সালের দিকে ভার্মন্টের বনভূমির পরিমাণ ছিল ৩৭% এবং তখন ভেড়া পালন সর্বোচ্চ পর্যায়ে ছিল। তাছাড়া, পশু চারণভূমির জন্যও প্রচুর বনাঞ্চল সাফ করা হয়েছিল। পরবর্তীতে, পুনরায় বনায়ন করা হয় এবং বর্তমানে, রাজ্য়ের ৭৮% ভূমি বনাঞ্চলে পরিবেষ্টিত। এই বনাঞ্চলের ৮৫% এর বেশি অংশ নন ইন্ডাস্ট্রিয়াল অঞ্চল, ব্যক্তি বা পরিবারের মালিকানাধীন ব্যক্তিগত বনভূমি। ২০১৩ সালে, ভার্মন্টে ৭৩,০৫৪ মিলিয়ন ঘনফুট (২০৬৮.৭ মিলিয়ন কিউবিক মিটার) কাঠ কাটা হয়। ভার্মন্টের বনজ পণ্যের একটি বিশাল পরিমাণ বহির্বিশ্বে রপ্তানি করা হয়, যেমন: ২১,৫০৪ মিলিয়ন ফুট (বা ৬,৫৫৪×১০৯ মিটার) বিদেশে পাঠানো হয় এবং অতিরিক্ত ১৬,৩৮৪ মিলিয়ন ঘনফুট (৪৬৩.৯ মিলিয়ন ঘনমিটার) কানাডায় পাঠানো হয়। এই কাঠের অধিকাংশই রাজ্য়ে প্রক্রিয়াজাতকরণ করা হয়। এ শতাব্দীতে কাঠের পণ্য উৎপাদন প্রায় অর্ধেকে নেমে এসেছে। বার্ষিক নিট প্রবৃদ্ধি প্রাক্কলন করা হয়েছে ১৭২,৮১০ মিলিয়ন ঘনফুট (৪,৮৯৩ মিলিয়ন ঘনমিটার)। মার্কিন যুক্তরাষ্ট্র কৃষি অধিদপ্তর বা ইউএসডিএ অনুমান করে যে, ৮,৫৮৪ বিলিয়ন ঘনফুট (২৪৩.১ বিলিয়ন ঘনমিটার) কাঠ রাজ্যে অবশিষ্ট থাকে। বনজ পণ্যগুলো কার্বন সিকোয়েস্ট্রেশন যোগ করে কারণ বাড়ি এবং আসবাবপত্রে ব্যবহৃত লাম্বার এবং টিম্বার কাঠ দীর্ঘ সময়ের জন্য কার্বন ধরে রাখে। যখন গাছগুলো সরানো হয় নতুন ক্রমবর্ধমান গাছের স্টক সেখানে বেড়ে ওঠে। ২০১৭ সালে রিপোর্ট অনুসারে, কাঠের তৈরি বিভিন্ন পণ্যের দাম আগের দশকের তুলনায় কমে যায় বা একই থাকে। এর অর্থ এই শিল্পে নিয়োজিত মানুষ ধীরে ধীরে কর্মশূন্য হচ্ছে যা, উদ্বেগের কারণ। উদাহরণস্বরূপ, ১৯৯৪ সালে, ফুট প্রতি এক হাজার বোর্ডের দাম ছিল $৩০০ ডলার, যা ২০১৭ সালেও একই থাকে। একই সময়ে কাঠের চিপসের দাম কমে অর্ধেক হয়ে যায়। ১৯৮০ সালে, কাঠের একটি কর্ডের দাম ছিল $৫০ ডলার; ২০১৭ সালে, এর দাম কমে হয় $২৫ ডলার। চাহিদার অভাবে, কাঠ কম কাটা হয়, ফলে, ভার্মন্টের বন যত দ্রুত কাটা হয়, তার দ্বিগুণ বৃদ্ধি পাচ্ছে।
অন্যান্য
ভার্মন্টের ক্রমবর্ধমান অর্থনীতির একটি গুরুত্বপূর্ণ অংশ হলো: আর্টিজান খাদ্য, ফ্যান্সি খাদ্য এবং নভেলটি পণ্য উৎপাদন এবং "ভার্মন্ট" নামের ব্র্যান্ড হিসেবে এগুলো বিক্রয় করা হয়। এসব পণ্যদ্রব্যের উৎপাদন এবং বিপণনের ক্ষেত্রে রাজ্য় সরকার অংশত সহায়তা, পরিচালনা এবং রক্ষণাবেক্ষণ করে থাকে। এসব বিশেষায়িত পণ্যের উদাহরণ হলো: ক্যাবট চিজ, ভার্মন্ট টেডি বিয়ার কোম্পানি, ফাইন পেইন্টস অফ ইউরোপ, ভার্মন্ট বাটার অ্যান্ড চিজ কোম্পানি, বিভিন্ন মাইক্রোব্রুয়ারি, জিনসেং গ্রোয়ার্স, বার্টন স্নোবোর্ডস‌‌, কিং আর্থার ফ্লাওয়ার এবং বেন অ্যান্ড জেরি'স আইসক্রিম। ২০১৯ সালের হিসেব অনুযায়ী, ম্যাপল সিরাপ উৎপাদনে ভার্মন্ট, মার্কিন যুক্তরাষ্ট্রের শীর্ষস্থানীয় অঙ্গরাজ্য। ২০১০ সালে প্রায় ২,০০০ জন উৎপাদক ম্যাপল সিরাপ থেকে বিভিন্ন পণ্য উৎপাদন করত। তবে আগের বছর, ২০০৯ সালে ম্যেল সিরাপ প্রায় ৯২০,০০০ ইউএস গ্যালন উৎপাদিত হয়। ২০১৩ সালের হিসাব অনুযায়ী, দেশের দেশজ উৎপাদনে ভার্মন্টের অংশ ছিল ৪২% ও বেশি। ১৯৮৫ সাল থেকে ভার্মন্টে মদ উৎপাদন কারখানায় মদ উৎপাদিত হয়। ২০০৭ সাল পর্যন্ত, ভার্মন্টে ১৪টি মদ তৈরি কারখানা ছিল।
উৎপাদনমুখী শিল্প
২০১৫ সাল পর্যন্ত, গ্লোবালফাউন্ড্রিজ রাজ্যের বৃহত্তম বেসরকারি নিয়োগকর্তা এবং চিটেনডেন কাউন্টির এসেক্স জংশন গ্রামে তাদের প্ল্যান্টে ৩,০০০ কর্মচারীকে চাকরি প্রদান করে। ২০১০ সালে ইউনিভার্সিটি অফ কানেকটিকাট পরিচালিত সমীক্ষা অনুসারে, ভার্মন্ট, রোড আইল্য়ান্ড এবং নিউ হ্যাম্পশায়ার হলো শিল্প-কারখানার মালিকদের জন্য মার্কিন যুক্তরাষ্ট্রের সবচেয়ে ব্যয় বহুল রাজ্য।
বিদ্য়ুৎ উৎপাদন
ভার্মন্টে কোনো জীবাশ্ম-জ্বালানির মজুদ নেই, তবে এর বনজ সম্পদ বিদ্যুৎ উৎপাদন এবং ঘর গরম করার জন্য প্রয়োজনীয় জ্বালানি সরবরাহ করে। অন্যান্য রাজ্যগুলোর তুলনায় এটি সবচেয়ে কম মাথাপিছু বিদ্যুৎ ব্যবহারকারী রাজ্য, শতকরা হিসেবে মাত্র ২০%। মোট বিদ্যুৎ খরচের ক্ষেত্রে এটি মার্কিন যুক্তরাষ্ট্রের সর্বনিন্ম বিদ্যুৎ খরচকারী রাজ্য। তবে, ২০১৯ সালের পরিসংখ্যান অনুযায়ী, ভার্মন্ট তার উৎপাদিত বিদ্যুতের তিনগুণ বেশি বিদ্যুৎ ব্যবহার করে এবং এটি কানাডা থেকে সবচেয়ে বেশি বিদ্য়ু আমদানি করেছে। বিদ্যুৎ উৎপাদনের ক্ষেত্রে ভার্মন্ট নবায়নযোগ্য শক্তির উৎস থেকে ৯৯.৯% বিদ্যুৎ উৎপাদন করে, যা মার্কিন যুক্তরাষ্ট্রের ৫০টি অঙ্গরাজ্যের মধ্যে সবচেয়ে বেশি।
স্বাস্থ্যখাত
ক্রমবর্ধমান বয়স্ক জনসংখ্যা রাজ্যের অর্থনীতিতে বয়স্ক পরিষেবা এবং স্বাস্থ্য পরিষেবার অবস্থান উন্নত করবে বলে আশা করা হচ্ছে। ইউনিভার্সিট অফ ভার্মন্ট মেডিকেল সেন্টারে প্রায় ৬৪০০ কর্মী কর্মরত রয়েছে। ফলে এটি রাজ্যের সবচেয়ে বেশি কর্মী নিয়োগকারী সংস্থা। ২০১০ সালের হিসাব অনুযায়ী, ভার্মন্টের হাসপাতালগুলো রোগীদেরকে $৩.৭৬ বিলিয়ন ডলারের স্বাস্থ্য সেবা প্রদান করে এবং এর মধ্যে $২ বিলিয়ন ডলার অর্থ বিল বাবদে সংগ্রহ করে। তখন, প্রায় ৯২,০০০ জন লোক স্বাস্থ্যসেবা নেওয়ার জন্য হাসপাতালে ভর্তি হয়। ২০১১ সালে, এই রাজ্যে স্বাস্থ্যসেবা খাতে $৭৪০ মার্কিন ডলার খরচ হয়।
শ্রমখাত
২০০৯ সালে, রাজ্যটিতে সর্বোচ্চ ৩৬১,২৯০ কর্মী কর্মরত ছিল। ২০০৬ সালের হিসাবে, ভার্মন্টে ৩০৫,০০০ কর্মী কর্মরত ছিল। এর মধ্যে ১১ শতাংশ ইউনিয়নভুক্ত। ২৯৯,২০০ জন কর্মীর মধ্যে ৫২,০০০ জন সরকারি চাকরি, ফেডারেলে কর্মরত, অন্য রাজ্যে এবং স্থানীয় কর্মক্ষেত্রে নিয়োজিত রয়েছে। আধুনিক সময়ে, ১৯৭৬ সালের জুন মাসের হিসাব অনুযায়ী, বেকারত্বের হার সর্বোচ্চ ছিল ৯%। ২০০০ সালের ফ্রেব্রুয়ারি মাসের হিসাব অনুসারে, বেকারত্বের হার ২.৪% নেমে আসে। অক্টোবর, ২০১৯ এর পরিসংখ্যান মতে, বেকারত্বের হার ২.২% ছিল। ১৯৮০ সাল থেকে ২০০০ সাল পর্যন্ত কর্মসংস্থানের হার বৃদ্ধি পায় ৩.৪%। ২০০০ সাল থেকে ২০০৬ সালে কর্মসংস্থানের এই হার বৃদ্ধি পেয়ে হয় ৭.৫% এবং জাতীয় ভাবে এটি বেড়ে ৪.৬% হয়। ২০০৬ সালে প্রকৃত মজুরি ছিল $৩৩,৩৮৫ ইউএস ডলার এবং ২০১০ সাল পর্যন্ত প্রকৃত মজুরি অপরিবর্তিত থাকে। জাতীয় ভাবে এটি $৩৬,৮৭১ ডলার।
বিমা
ভার্মন্টের অর্থনীতিতে ক্রমবর্ধমানহারে গুরুত্বপূর্ণ ভূমিকা পালন করে ক্যাপটিভ ইনস্যুরেনস। এই ধরনের বিকল্প বিমার সাহায্যে, বড় কর্পোরেশন বা শিল্প সমিতিগুলো তাদের নিজস্ব ঝুঁকিগুলোকে বিমা করার জন্য স্বতন্ত্র বীমা কোম্পানি গঠন করে, যার ফলে তাদের বীমা প্রিমিয়াম উল্লেখযোগ্যভাবে হ্রাস পায় এবং বিমাকৃত ঝুঁকির উপর উল্লেখযোগ্য পরিমাণে নিয়ন্ত্রণ করা যায়। ক্যাপটিভ ইন্স্যুরেন্স কোম্পানি গঠন ও পরিচালনা করার মাধ্যমে উল্লেখযোগ্যভাবে কর ছাড় সুবিধাও পাওয়া যায়। ইনসিউরেনস ইনফরমেশন ইনস্টিটিউটের তথ্য অনুসারে, ২০০৯ সালে ভার্মন্ট ছিল বারমুডা এবং কেইম্যান আইল্যান্ডের পর ক্যাপটিভ ইনসিউরেনস কোম্পানিগুলোর জন্য বিশ্বের তৃতীয় বৃহত্তম আবাসস্থল। ২০০৯ সালের হিসাবে, এই ধরনের বিমা কোম্পানির সংখ্যা ৫৬০টি। ২০১০ সালে, এই রাজ্যের বিমা কোম্পানির সংখ্যা ৯০০ টি।
বিনোদন
ক্যাম্প এবেনাকি, ক্যাম্প বিলিংস, ক্যাম্প ডাডলি এবং ক্যাম্প হোকেলাগা এর মতো গ্রীষ্মকালীন ক্যাম্পগুলি ভার্মন্টের পর্যটন অর্থনীতিতে গুরুত্বপূর্ণ অবদান রাখে। ২০০৫ সালে, এই রাজ্যে প্রায় ১৩.৪ মিলিয়ন ভ্রমণকারী ভ্রমণ করতে আসে, এবং তারা $১.৫৭ বিলিয়ন ডলার খরচ করে। ২০১১ সালে, ভার্মন্ট সরকার পর্যটন খাত থেকে $৪৬০ মিলিয়ন ডলার কর এবং ফি বাবদে সংগ্রহ করে। বহিরাগত পর্যটকদের থেকে ৮৯% রাজস্ব এসেছে। পর্যটন খাতে ২৬,০০০ এরও বেশি প্রত্য়ক্ষ ও পরোক্ষ জব রয়েছে, যা মোট কর্মসংস্থানের ৭.২%। ২০০০ সালের জনশুমারি অনুসারে, ভার্মন্টের সমস্ত আবাসন ইউনিটের প্রায় ১৫% খালি ছিল এবং "মৌসুমি, বিনোদনমূলক বা মাঝে মাঝে ব্যবহারের জন্য" নিয়োজিত ছিল। মেইনের পরে এটি জাতীয়ভাবে দ্বিতীয় সর্বোচ্চ শতাংশ। ভার্মন্টের কিছু শহরে, নিউ ইংল্যান্ড এবং নিউইয়র্কের ধনী বাসিন্দাদের মালিকানাধীন অবকাশকালীন বাড়িগুলো হাউজিং স্টকের বড় অংশ তৈরি করে। ২০০৯ সালের এক হিসাব অনুসারে, লাডলোতে সমস্ত বাড়ির ৮৪% রাজ্যের বাইরের বাসিন্দাদের মালিকানাধীন ছিল। অন্যান্য উল্লেখযোগ্য অবকাশ-হোম রিসোর্টের মধ্যে রয়েছে ম্যানচেস্টার এবং স্টো।
শিকার
কালো ভাল্লুক, বন্য টার্কি, হরিণ এবং মুস-দের জন্য শিকার নিয়ন্ত্রণ করা হয়। রাজ্যে ৫,৫০০ ভাল্লুক রয়েছে। লক্ষ্য হল, ভাল্লুকের সংখ্যা ৪,৫০০ থেকে ৬,০০০ এর মধ্যে রাখা। ২০১০ সালে, রাজ্যে প্রায় ১৪১,০০০ হরিণ ছিল, যা সরকারের লক্ষ্যসীমার মধ্যে রয়েছে। যাহোক, প্রতি বর্গমাইলে বা (৪-৬ বর্গকিমিতে) ১‍০-১৫-এর বেশি হয়, তখন চারাগাছের বৃদ্ধিতে হরিণ নেতিবাচকভাবে প্রভাবিত করে। ২০১২ সালে, পরিযায়ী পাখি শিকার ১৩ অক্টোবর থেকে ১৬ ডিসেম্বর পর্যন্ত নিষিদ্ধ করা হয়। ওয়াটারফাউল শিকারও ফেডারেল আইন দ্বারা নিষিদ্ধ করা হয়।
খনিজ সম্পদ
মার্কিন যুক্তরাষ্ট্রের ঐতিহ্য়বাহী রটল্যান্ড এবং বারে শহরগুলো মার্বেল এবং গ্রানাইটের খনি, উত্তোলন এবং খোদাইকরণের জন্য বিখ্যাত। বহু বছর ধরে ভার্মন্ট, মার্কিন যুক্তরাষ্ট্রের সবচেয়ে ছোট ইউনিয়ন, জার্নিম্যান স্টোনকাটারস অ্যাসোসিয়েশন অফ নর্থ অ্যামেরিকা এর সদর দপ্তর ছিল। এই সংস্থার সদস্য সংখ্যা প্রায় ৫০০। আমেরিকার প্রথম মার্বেল খনিটি হলো মাউন্ট ইলাস পর্বতের কাছাকাছি ইস্ট ডরসেটে। এই সমৃদ্ধ গ্রানাইট শিল্প ১৯ শতকের শেষের দিকে  ইতালি, স্কটল্যান্ড এবং আয়ারল্যান্ড থেকে অসংখ্য দক্ষ পাথর কাটার এবং খোদাইকারীকে আকৃষ্ট করে। মার্কিন যুক্তরাষ্ট্রের বৃহত্তম ডাইমেনশন পাথর এবং গ্রানাইট খনি,  রক অফ এজেস কোএরি, ভার্মন্টের বারেতে অবস্থিত। ভার্মন্ট দেশের সবচেয়ে বড় স্লেট উৎপাদনকারীও বটে। ডাইমেনশন স্টোন বা পাথর উৎপাদন থেকে সর্বোচ্চ রাজস্ব অর্জিত হয়। বারের রক অফ এজেস কোএরি দেশের অন্য়তম গ্রানাইট রপ্তানিকারক। এই কর্পোরেশনের ভাস্করদের কার্যক্রম ৩ মাইল (বা ৪.৮ কিমি) নিচে হোপ সেমেটেরি (যেখানে সমাধিস্তম্ভ এবং সমাধি রয়েছে।)-এর সড়ক থেকেও দেখা যায়।
অমুনাফাভোগী এবং স্বেচ্ছাসেবী প্রতিষ্ঠান
২০০৮ সালে ভার্মন্টে ২,৬৮২ অলাভজনক সংস্থা ছিল, যাদের রাজস্ব $২.৮ বিলিয়ন। ২০০৫-০৮ সময়কালে স্বেচ্ছাসেবীর জন্য দেশের মধ্যে ভার্মন্টের অবস্থান ছিল নবম। এই সময়ের মধ্যে রাজ্যের মোট জনসংখ্যার ৩৫.৬% স্বেচ্ছাসেবী হয়েছিল। স্বেচ্ছাসেবীদের জাতীয় গড় ছিল ২৬.৪%।
শিক্ষাব্যবস্থা
২০০৫ এবং ২০০৬ সালে, ভার্মন্টকে দেশের সবচেয়ে স্মার্ট বা শিক্ষিত রাজ্য হিসেবে ঘোষণা করা হয়। ২০০৬ সালে, ভার্মন্টের রাজ্যের পরীক্ষণ মান এবং জাতীয় পরীক্ষণ মানের মধ্যে একটি পার্থক্য বা ব্যবধান দেখা যায়, যা গড়ে ৩০%। ফলতঃ এটি রাজ্যের অনুকূলে পক্ষপাতদুষ্ট হয় বলে সর্বজনীনভাবে গৃহীত হয় নি। এই কারণে, শিক্ষার মান যাচাইয়ে মার্কিন যুক্তরাষ্ট্রে এটি সেরাদের মধ্যে ১১তম হয়। অবশ্য অন্য রাজ্যগুলো আরো বেশি পক্ষপাতদুষ্ট মান নির্ণয় করে। যাহোক, যখন জাতিগত উন্নয়নের জন্য ভাতা প্রদান করার সিদ্ধান্ত বিবেচনা করা হয়, ২০০৭ সালে, মার্কিন যুক্তরাষ্ট্র সরকার কর্তৃক পরিচালিত টেস্ট স্কোরের তালিকায় দেখা যায়, ভার্মন্টের চতুর্থ গ্রেডের শ্বেতাঙ্গ শিক্ষার্থীরা পড়া বা রিডিং-এর ক্ষেত্রে ২৫ তম (নাম্বার ২২৯) এবং গণিতের ক্ষেত্রে ২৬ তম (নাম্বার ২৪৭) স্থান লাভ করে। পরিসংখ্যানগত কারণে গড় থেকে প্রথম তিনটি স্কোরে অস্বাভাবিক পার্থক্য হওয়ায় সেগুলো বিবেচিত হয়নি। অষ্টম শ্রেণির শ্বেতাঙ্গ শিক্ষার্থীরা রিডিংয়ে গড় নাম্বার থেকে উল্লেখযোগ্যভাবে বেশি স্কোর করে। কৃষ্ণাঙ্গ শিক্ষার্থীরা মান যাচাই অভীক্ষায় সামান্য পরিমাণে অংশগ্রহণ করে, তাই পরিসংখ্যান নির্ভরযোগ্য নয় বলে গ্রহণযোগ্য হয়নি। ২০১৭ সালে, ৭৬,০০০ পাবলিক স্কুলের শিক্ষার্থীদের জন্য শিক্ষাখাতে ব্যয় হয় $১.৬ বিলিয়ন ডলার। শিক্ষার্থী প্রতি মাথাপিছু ব্যয় করা হয় ২১,০০০ ডলারেরও বেশি। ২০১১ সালে, ভার্মন্টের মোট জনসংখ্যার ৯১% উচ্চ বিদ্যালয় থেকে স্নাতক ডিগ্রি লাভ করে, জাতীয়ভাবে এই হার ছিল ৮৫%। জাতীয়ভাবে 28% এর তুলনায় প্রায় 34% এর কমপক্ষে একটি স্নাতক ডিগ্রি রয়েছে। ভার্মন্টের জনসংখ্যার প্রায় ৩৪% এর একটি করে আন্ডারগ্রাজুয়েট ডিগ্রি আছে, জাতীয় পর্যায়ে এই হার ২৮%। ২০১৩ সালের হিসাবে, শিক্ষার্থী ও শিক্ষকের অনুপাত জাতীয় পর্যায়ে সর্বনিম্ন ছিল।
উচ্চতর শিক্ষা
জর্জ পারকিন্স মার্শ কর্তৃক ভার্মন্ট বিশ্ববিদ্যালয়ে পরীক্ষা-নিরীক্ষা এবং পরবর্তীতে ভার্মন্টে জন্মগ্রহণকারী দার্শনিক এবং শিক্ষাবিদ জন ডিউই-এর প্রভাবে ইলেক্টিভস এবং করার মাধ্যমে শেখার ধারণাগুলো এসেছে। ফলে, উচ্চশিক্ষার প্রসার ঘটে। ভার্মন্ট স্টেট কলেজ সিস্টেমের অন্তর্ভুক্ত রয়েছে ভার্মন্টের পাঁচটি কলেজ, ভার্মন্ট বিশ্ববিদ্যালয় (ইউভিএম), এছাড়া অন্যান্য প্রাইভেট এবং উচ্চতর ডিগ্রি প্রদানকারী শিক্ষা প্রতিষ্ঠানের মধ্যে উল্লেখযোগ্য: বেনিংটন কলেজ, শ্যাম্পলেইন কলেজ‌, গডার্ড কলেজ, মিডলব্যারি কলেজ, সেইন্ট মাইকেল কলেজ, ভার্মন্ট ল স্কুল, এবং নরউইচ বিশ্ববিদ্যালয়।
পরিবহন খাত
ভার্মন্টের পরিবহন ব্যবস্থা নিয়ন্ত্রণ করে ভারমন্ট এজেন্সি অফ ট্রান্সপোর্টেশন (ভিট্রানস)। ভার্মন্টের প্রধান পরিবহন মাধ্যম হলো মোটর গাড়ি। ২০০৮ সালের তথ্য অনুযায়ী, ভার্মন্টের প্রায় ৯৪.৩% পরিবারের একটি করে গাড়ি আছে। লেক শ্যাম্পলেইন জুড়ে চারটি ফেরি চলাচল করে। অ্যামট্র্যাক কর্তৃক পরিচালিত প্যাসেঞ্জার রেল পরিবহন ভার্মন্টার এবং ইথান অ্যালেন এক্সপ্রেস ট্রেন দৈনিক ও নিয়মিতভাবে যাত্রী সেবা দেয়। আন্তঃনগর বাস অপারেটরগুলো কর্তৃক পরিচালিত ভার্মন্ট ট্রান্সলাইনস, গ্রেহাউন্ড লাইনস এবং মেগাবাস বাস গুলো আন্তঃনগর যাত্রী সেবা দেয়। বেশ কিছু পাবলিক ট্রানজিট এজেন্সি স্থানীয় ও কাউন্টি স্তরে এবং আন্তঃরাজ্য় পর্যায়ে বাস পরিষেবা পরিচালনা করে। রাজ্যের প্রধান বিমানবন্দর হলো বার্লিংটন ইন্টারন্যাশনাল এয়ারপোর্ট।
সড়কপথ
২০১২ সালে, রাজ্যের নিবন্ধিত মোটর গাড়ি ৬০৫,০০০। মনে করা হয়, রাজ্যের প্রতি ব্যক্তির প্রায় একটি করে গাড়ি আছে। এই হিসাব, দেশব্যাপী গড় গাড়ির মালিকানার অনুরূপ। ২০১২ সালে, রাজ্যে প্রায় অর্ধেক কার্বন নির্গমন হয়েছে যানবাহন থেকে। ২০১০ সালের হিসাব অনুসারে, ভার্মন্টের 2840 mi জাতীয় মহাসড়ক মালিকানা ছিল। ৫০ অঙ্গরাজ্যের মধ্যে এটি তৃতীয় সর্বনিন্ম পরিমাণ। ২.৫% মহাসড়ক "জনাকীর্ণ" হিসেবে তালিকাভুক্ত ছিল, যা দেশের পঞ্চম সর্বনিম্ন। মহাসড়কে দুর্ঘটনাজনিত মৃত্যু হার ছিল প্রতি 100000000 mi, দেশের হিসেবে দশম সর্বনিম্ন। মহাসড়ক রক্ষণাবেক্ষণ খরচ মাইল প্রতি $২৮৬৬৯ মার্কিন ডলার, যা রাজ্যগুলোর মধ্যে সর্বোচ্চ ১৭তম। ভার্মন্টের ২,৬৯১ টি সড়কের মধ্যে ৩৪.৪% সড়ক জরাজীর্ণ বা পুরনো হিসেবে চিহ্নিত হয়েছিল, যা দেশের ৮ম সর্বাপেক্ষা খারাপ। ২০০৫-০৬ সালের একটি সমীক্ষায় "ব্যয়-কার্যকর সড়ক রক্ষণাবেক্ষণ" এর জন্য ভার্মন্ট অন্য রাজ্যগুলোর মধ্যে ৩৭তম স্থান ছিল, যা ২০০৪-০৫ সালে আরো তেরো স্থান নিচে ছিল। ২০০৭ সালের জরিফ অনুসারে, মহাসড়কে দুর্ঘটনার ক্ষেত্রে তৃতীয় নিরাপদ রাজ্য হিসেবে র্যাংকিংএ স্থান দেওয়া হয়। মহাসড়কে মারাত্মক দুর্ঘটনার এক তৃতীয়াংশ মাতাল চালক কর্তৃক সংঘটিত। হিসাব অনুযায়ী, গড়ে মাতাল অবস্থায় গাড়ি চালানোর ঘটনায় প্রতি বছর ২০-২৫ জন মানুষ মারা যায়, এবং ৭০-৮০ জন লোক রাজ্যে মারাত্মক গাড়ি দুর্ঘটনায় শিকার হয়। উত্তর ভার্মন্টে মুসের সাথে গাড়ির সংঘর্ষ কারণে দুর্ঘটনা একটি বড় ট্রাফিক হুমকি এবং প্রতি বছর বেশ কয়েকটি মৃত্যুর কারণ হয় এটি। ২০০৯ সালে, ভার্মন্টের ৯৩% গাড়ি চালকদের বীমা করা ছিল, সর্বোচ্চ শতাংশের ক্ষেত্রে এটি পেনসিলভেনিয়ার সাথে সমতুল্য। এর আগে ২০০৮ সালে, ভার্মন্ট সবচেয়ে কম বীমাবিহীন গাড়িচালকের জন্য পঞ্চম সেরা রাজ্য ছিল, যার হার ৬%। ট্রাকের ক্ষেত্রে 80000 lb কম ওজনের ট্রাক ভার্মন্টের আন্তঃরাজ্য মহাসড়ক ব্যবহার করতে পারে। রাজ্য সড়কের সীমা হল 99000 lb। এর মানে হল যে, আন্তঃরাজ্য সড়কে অত্যধিক ভারী যানবাহন আইনত নিষিদ্ধ, শুধুমাত্র সেকেন্ডারি সড়কে ভারী যানবাহন চলাচল করতে পারে। ১৯৬৮ সালে, ভার্মন্ট তার রাস্তার পাশে বিজ্ঞাপনের জন্য বিলবোর্ড ব্যবহার নিষিদ্ধ করে। হাওয়াই, মেইন এবং আলাস্কা সহ ভার্মন্ট মার্কিন যুক্তরাষ্ট্রের চার অঙ্গরাজ্য যারা রাস্তার পাশে বিলবোর্ড নিষিদ্ধ করে।
ফেরী
বার্লিংটন, শার্লট, গ্র্যান্ড আইয়ল এবং শোর্যাম থেকে লেক শ্যাম্পলেইন জুড়ে নিউ ইয়র্ক রাজ্যে যাওয়া-আসার জন্য একটি বছরব্যাপী ফেরি পরিষেবা রয়েছে। শোর্যাম ফেরি ছাড়া বাকি সবগুলো লেক শ্যাম্পলেইন ট্রান্সপোর্টেশন কোম্পানি (এলসিটিসি) দ্বারা পরিচালিত হয়।
রেল
রাজ্যে রেলপথে ন্যাশনাল রেলরোড প্যাসেনজার কর্পোরেশন বা অ্যামট্র্যাকের ভারমন্টার এবং ইথান অ্যালেন এক্সপ্রেস ট্রেনগুলো চলাচল করে। আবার, নিউ ইংল্যান্ড সেন্ট্রাল রেলপথে এবং গ্রিন মাউন্টেন রেলপথে ভারমন্ট রেলওয়ের ট্রেন চলাচল করে। ইথান অ্যালেন এক্সপ্রেস বার্লিংটন ইউনিয়ন স্টেশন, ফেরিসবার্গ-ভারগেনস, মিডলব্যারি, রোটল্যান্ড এবং ক্যাসেলটন চলাচল করে যাত্রী সেবা দেয়, অন্যদিকে, ভারমন্টার ট্রেন সেন্ট অ্যালব্যানস, এসেক্স জাংশন, ওয়াটারবারি, মন্টপিলিয়ার, র্যান্ডলফ, হোয়াইট রিভার জাংশন, উইন্ডসর, বেলোজ ফলস, এবং ব্র্যাটলবোরো-তে চলাচল করে।
আন্তনগর বাস
গ্রেহাউন্ড লাইন বেলোজ ফলস, ব্রাটলবোরো, বার্লিংটন, মন্টপিলিয়ার, এবং হোয়াইট রিভার জংশনগুলোতে থামে। নভেম্বর, ২০১৪ সাল থেকে মেগাবাস বার্লিংটন এবং মন্টপিলিয়ারে থামে। ভার্মন্টার ট্রান্সলাইনস হলো একটি আন্তঃনগর বাস কোম্পানি, যা ২০১৩ সালে প্রিমিয়ার কোচ নিয়ে গ্রেহাউন্ডের সাথে অংশীদারিত্ব করে এবং ৯ জুন, ২০১৪ তারিখ থেকে বাস পরিষেবা শুরু করে। এটি মিল্টন, কোলচেস্টার, বার্লিংটন, মিডলবেরি, ব্র্যান্ডন, রোটল্যান্ড, ওয়ালিংফোর্ড, ম্যানচেস্টার এবং বেনিংটনকে তার বার্লিংটন থেকে আলব্য়ানি লাইনে যাত্রী পরিষেবা দেয়। ইউএস রুট ৪ করিডোর বরাবর রোটল্যান্ড, কিলিংটন, ব্রিজওয়াটার, উডস্টক, কুইচি এবং হোয়াইট রিভার জংশন পর্যন্ত যাত্রী বহন করে। আলবেনি-বেনিংটন শাটল হলো ইয়াংকি ট্রেলস ওয়ার্ল্ড ট্রাভল কর্তৃক পরিচালিত একটি আন্তঃনগর বাস, যা বেনিংটন শহরের প্রতি কার্যদিবসে চলাচল করে।
স্থানীয় বাস
বাস ট্রানজিট সেবাপ্রদানকারীরা যৌথভাবে প্রতিটি ভার্মন্ট কাউন্টিতে স্থানীয় বাস পরিষেবা পরিচালনা করে, যদিও রুট ফ্রিকোয়েন্সি এবং কভারেজ প্রায়ই প্রধান শহরগুলোর বাইরে সীমিতভাবে দেওয়া হয়। বহু বাসঅপারেটর প্যারাট্রানজিট এবং আঞ্চলিক এক্সপ্রেস বাস পরিষেবাও প্রদান করে। গ্রীন মাউন্টেন ট্রানজিট হলো রাজ্যের বৃহত্তম বাস অপারেটর। এটি ২০২২ সালের প্রথম তিন মাসের হিসাব অনুযায়ী সপ্তাহের প্রতি দিন গড়ে ৭৩০০ যাত্রীকে বাস পরিষেবা দেয়। অন্যান্য প্রধান বাস অপারেটগুলো হলো মার্বেল ভ্যালি রিজিওনাল ট্রানজিট ডিস্ট্রিক্ট (দ্য বাস), সাউথইস্ট ভার্মন্ট ট্রানজিট মুভার (MOOver), ট্রাই-ভ্যালি ট্রানজিট, রুরাল কমিউনিটি ট্রান্সপোর্টেশন, অ্যাডভান্স ট্রানজিট, এবং গ্রীন মাউন্টেন কমিউনিটি নেটওয়ার্ক।
আকাশ পথ
থাম্ব|[[বার্লিন, ভার্মন্ট|বার্লিনে অবস্থিত এডওয়ার্ড এফ. ন্যাপ স্টেট এয়ারপোর্ট]]বার্লিংটন ইন্টারন্যাশনাল এয়ারপোর্ট হলো ভার্মন্টের বৃহত্তম বিমানবন্দর। এটি, আটলান্টা, শার্লট, শিকাগো, ডেনভার, ডেট্রয়েট, ওয়াশিংটন, জন এফ. কেনেডি আন্তর্জাতিক বিমানবন্দর, লাগোর্ডিয়া, নিউয়ার্ক, অরল্যান্ডো, এবং ফিলাডেলফিয়ায় নিয়মিত বিমান ফ্লাইট পরিচালনা করে। বিমান পরিষেবা প্রদানকারী বিমান সংস্থাগুলোর মধ্যে রয়েছে: আমেরিকান এয়ারলাইন্স, ডেল্টা এয়ারলাইন্স, ফ্রন্টিয়ার এয়ার, জেটব্লু এবং ইউনাইটেড এয়ারলাইন্স। এছাড়া, এটি এমন বিমানবন্দর যেখানে ১৫৮তম ফাইটার উইংয়ের ১৩৪তম ফাইটার স্কোয়াড্রন অবস্থিত। "গ্রিন মাউন্টেন বয়েজ" নামে পরিচিত এই স্কোয়াড্রনটি অত্যাধুনিক ব্লক থার্টি-সিক্সটিনসি/ডি ফাইটিং ফ্যালকন (Block 30 F-16C/D Fighting Falcon) বিমানে সজ্জিত এবং উত্তর-পূর্ব মার্কিন যুক্তরাষ্ট্রকে আকাশ থেকে রক্ষা করার দায়িত্বে নিয়োজিত রয়েছে। রটল্যান্ড সাউদার্ন ভার্মন্ট আঞ্চলিক বিমানবন্দরের কেপ এয়ার হয়ে বোস্টন পর্যন্ত নিয়মিত ফ্লাইট রয়েছে।
সংবাদপত্র
ভার্মন্টের আইন অনুযায়ী, ভার্মন্ট সেক্রেটারি অফ স্টেটকে এমন সংবাদপত্রের অনুমোদন করতে হবে যা রাজ্য জুড়ে সকল ধরনের সংবাদ ও তথ্য সাধারণ জনতা কাছে পরিবেশন করে যা হলো "নিউজপেপার অফ রেকর্ড"।
সম্প্রচার মাধ্যম
ভার্মন্টে ৯৩টি রেডিও স্টেশন সম্প্রচার স্টেশন রয়েছে। রেডিওর প্রধান শ্রেণিবিভাগ গুলো: টক/তথ্য (১১), দেশ (৯), এবং ক্লাসিক রক (৯)। রেডিও সম্প্রচার স্টেশনের প্রধান মালিক: ভার্মন্ট পাবলিক রেডিও (যার ১১টি সম্প্রচার তরঙ্গ এবং ১৩টি লোপাওয়ার স্থানীয় ট্রান্সমিটার আছে।) অন্যান্য কোম্পানির পাঁচ বা তার কম স্টেশন আছে। রাজ্যে ১৫টি অনলাইনভিত্তিক রেডিও স্টেশন রয়েছে৷ ভার্মন্টে ১০টি উচ্চ-ক্ষমতার টেলিভিশন সম্প্রচার স্টেশন রয়েছে, যার মধ্যে তিনটি একটি প্রধান স্টেশনের স্যাটেলাইট স্টেশন। নিচে নেটওয়ার্ক এবং উচ্চ-শক্তিসম্পন্ন ট্রান্সমিটারের সংখ্যা উল্লেখ করা হলো: এবিসি (১), সিবিএস (১), ফক্স (১), এনবিসি (২), পিবিএস (৪), আরটিভি (১)। এছাড়াও, ভার্মন্টে ১৭টিটি লো-পাওয়ার টেলিভিশন সম্প্রচার স্টেশন রয়েছে, যেগুলো বেশ কয়েকটি হাই-পাওয়ার স্টেশনগুলোর স্যাটেলাইট।
বিদ্যুৎ ব্যবস্থা
ভার্মন্টে ২০টিরও বেশি বিদ্যুৎ উৎপাদন কেন্দ্র হতে বৈদ্যুতিক শক্তির চাহিদা পূরণ করা হয়। সবচেয়ে বড় বিদ্যুৎ উৎপাদন কেন্দ্র হলো- গ্রিন মাউন্টেন পাওয়ার। এটি এনারগি এর সাবসিডিয়ারি প্রতিষ্ঠান, সম্প্রতি এনারগি, ভার্মন্ট পাবলিক সার্ভিস-কেও কিনে নিয়েছে। একসাথে মিলে, এই অদ্বিতীয় কোম্পানিটি প্রায় ৭০% ক্ষুদ্র গ্রাহকের বিদ্যুতের চাহিদা পূরণ করে। অন্যান্য রাজ্যের তুলনায় ভার্মন্ট কম বিদ্যুৎ খরচ করে থাকে। অতএব, এটি যুক্তরাষ্ট্রে সবচেয়ে কম কার্বন নিসরণকারী রাজ্য। ২০১০ সালের হিসাব অনুযায়ী, নিউ ইংল্যান্ড অঞ্চলে ভার্মন্টের সবচেয়ে কম পাইকারি বিদ্যুৎ উৎপাদন খরচ ছিল।
গণ স্বাস্থ্য
২০১০ সালে, গ্যালাপ অ্যান্ড হেলথওয়েজ-এর সমীক্ষায় দেখা যায়, পূর্ণবয়স্কদের সুস্থতার ক্ষেত্রে ভার্মন্টের র্যাংকিং ষষ্ঠতম। শিশুর শারীরিক সুস্থতার ক্ষেত্রে এই রাজ্যের স্থান তৃতীয়। ২০১০ সালে, গণস্বাস্থ্যের আউটকাম অনুযায়ী, ভার্মন্ট জাতীয়ভাবে সর্বোচ্চ স্থান লাভ করে। ২০০০ সালে, এই অঙ্গরাজ্য প্রতিরোধমূলক পরিষেবা এবং দীর্ঘস্থায়ী অবস্থার ব্যবস্থাপনা উন্নত করার লক্ষ্যে ভারমন্ট চাইল্ড হেলথ ইমপ্রুভমেন্ট প্রোগ্রাম বাস্তবায়ন শুরু করে। এই কারণে, ২০১১ সালে, শিশু স্বাস্থ্য ব্যবস্থার কার্যকারিতায় ভার্মন্ট, দেশের মধ্যে তৃতীয় স্থান লাভ করে। ২০১১ সালে, প্রিম্যাচুরিটি রিপোর্ট কার্ড বিষয়ে মার্চ অফ ডাইমস্, ভার্মন্টকে একটি "A" বা দেশের মধ্যে এক নম্বর স্থান দিয়েছে। ২০০৮ সালে, ভার্মন্ট আট বছরের মধ্যে সপ্তম বারের জন্য বসবাসের ক্ষেত্রে সবচেয়ে স্বাস্থ্যকর স্থান হিসাবে দেশের এক নম্বরে থাকে। এক্ষেত্রে বিবেচনাযোগ্য বিষয় ছিল কমবয়সী কিশোরীদের স্বল্প জন্মদান হার, শক্তিশালী স্বাস্থ্য বিমা, দেশের মধ্যে সর্বনিম্ন এইডস সংক্রমণ হার এবং অন্যান্য ১৮টি বিষয়। ধূমপান, স্থূলতা, কম পেশাগত মৃত্যু, স্বাস্থ্য বীমার ব্যাপকতা এবং কম শিশুমৃত্যু হার প্রভৃতি বিষয়ে এই রাজ্য ভালো অগ্রগতি অর্জন করে। তবে, বিঞ্জ ড্রিংকিং বা অধিক মদ্যপানের উচ্ছ প্রবণতার একটি সমস্যা ছিল।  *****
২০০৯ সালে, ভার্মন্ট জননিরাপত্তা পর্যায়ে দেশের মধ্যে দ্বিতীয় স্থানে ছিল। সহিংসতার মাত্রা ও অপরাধ সংঘটনের মাত্রার পরিসংখ্যান এক্ষেত্রে ব্য়বহার করা হয়।
২০০৭ সালে, ৭৫ বছরের কম বয়সী মানুষের "অকাল মৃত্যু" প্রতিরোধে দেশের সেরা রাজ্যেগুলোর মধ্যে পঞ্চম স্থানে ছিল। জীবিত থাকার শতকরা হারে ক্ষেত্রে পাঁচটি সর্বনিম্ন রাজ্যের দ্বিগুণ ছিল।
২০০৮ সালে, প্রায় ১০০,০০০ ভার্মন্টের অধিবাসী, ফেডারেল সরকার, মেডিকেয়ার, ট্রাই-কেয়ার এবং ভেটেরান্স অ্যাডমিনিস্ট্রেশনের মাধ্যমে স্বাস্থ্যসেবা পায়। ফেডারেল আইন, এরিসা (ERISA) এর অধীনে বিমা সুবিধা প্রদানকারী নিযোগকর্তাদের হয়ে প্রায় ১০০০০ ভার্মন্টার কাজ করে। প্রায় ২০% ভার্মন্টার অন্য রাজ্যে গিয়ে স্বাস্থ্য সুবিধা লাভ করে। অন্য রাজ্যের অধিবাসীদের ২০% ভার্মন্ট থেকে স্বাস্থ্য সুবিধা পায়। ******
আইন এবং সরকার ব্যবস্থা
যুক্তরাষ্ট্রীয় সরকারব্যবস্থায় মার্কিন আইনসভার সর্বোচ্চ কক্ষ কংগ্রেসে ভার্মন্টের দুইজন সিনেটর এবং একজন রিপ্রেজেন্টিভ রয়েছে। ভার্মন্ট রাজ্য মার্কিন সংবিধানের মাধ্যমে পরিচালিত হয়। সংবিধান অনুযায়ী সরকারের তিনটি বিভাগ, যেমন: আইন বিভাগ, নির্বাহী বিভাগ এবং বিচার বিভাগ রয়েছে। এই বিভাগগুলোর সর্বোচ্চ রাষ্ট্রীয় প্রতিষ্ঠান হলো যথাক্রমে ভার্মন্ট জেনারেল অ্যাসেম্বলি, ভার্মন্ট-গভর্নর এবং ভার্মন্ট সুপ্রীম কোর্ট। ভার্মন্টের গভর্নর এবং জেনারেল অ্যাসেম্বলির ৩০ জন সিনেটর ২ বছর মেয়াদে নির্বাচিত হন। ২ বছরের জন্য তারা কতবার নির্বাচিত হতে পারে তার কোনো নির্দিষ্ট সীমা নেই। ভার্মন্ট অঙ্গরাজ্যের রাজধানী মন্টপিলিয়ার। ভার্মন্টে তিন ধরনের নিবন্ধিত মিউনিসিপ্যালটি বা পৌরসভা রয়েছে: নগর, শহর এবং গ্রাম। নিউ ইংল্যান্ডের মতো অধিকাংশ ক্ষেত্রে, স্বায়ত্তশাসিত কাউন্টি সরকারের জন্য কিছু প্রবিধান রয়েছে। কাউন্টি এবং কাউন্টির আসনগুলোতে বিভিন্ন সরকারি পরিষেবা প্রদানের জন্য দায়িত্ব প্রাপ্ত কর্মকর্তা থাকেন যেমন: রাজ্য অ্যাটর্নি এবং শেরিফ। ভার্মন্ট রাজ্য সরকার বিভিন্ন ক্ষেত্রে বিভিন্ন পরিষেবার জন্য় সরাসরি অর্থায়ন করে থাকে। রাজ্য় সরকারের পরবর্তী নিন্মস্তর হলো মিউনিসিপ্য়ালটি বা পৌরসভা। এই মিউনিসিপ্যালটির অধীনে বিভিন্ন শহর সমূহ রয়ে‌ছে।
অর্থায়ন এবং করব্যবস্থা
ভার্মন্ট হল ইউনিয়নের একমাত্র রাজ্য যেখানে সুষম-বাজেটের প্রয়োজন নেই, তবুও ১৯৯১ সাল থেকে প্রতি বছর এটি সুষম বাজেট তৈরি করছে। ২০০৭ সালে, মুডি'স এই রাজ্যকে তার শীর্ষ বন্ড ক্রেডিট রেটিং (AAA) দেয়।
ব্যক্তিগত ব্যবসায়িক প্রতিষ্ঠানে যেমন তহবিল বা মূলধন থাকে ঠিক তেমনি বিবিধ কার্যকলাপ পরিচালনার জন্য় ভার্মন্টের প্রাতিষ্ঠানিক তহবিল রয়েছে। ভার্মন্ট লটারি কমিশন, লিকার কন্ট্রোল ফান্ড, এবং আনএমপ্লয়মেন্ট কমপেনসেশন ট্রাস্ট ফান্ড হলো প্রাতিষ্ঠানিক বা এন্টারপ্রাইজ ফান্ডের মধ্যে বৃহত্তম ফান্ড।
অধিকন্তু ২০০৭ সালে, মার্কিন যুক্তরাষ্ট্রের ৫০টি অঙ্গরাজ্যের মধ্যে করারোপ ও সর্বোচ্চ কর আদায়ে ভার্মন্ট ছিল ১৪তম। এটি মাথাপিছু করারোপ করে $৩,৪৪৭ ডলার। যাহোক, সিএনএনএমমানি (CNNMoney) এর মাথাপিছু আয়ের ভিত্তিতে করা র্যাংকিংয়ে ভার্মন্টকে দেশের মধ্যে সর্বোচ্চ স্থানে রাখে। র্যাংকিংয়ের তথ্যে দেখা যায়, ভার্মন্টের অধিবাসীদের মাথাপিছু আয় $৩৮,৩০৬ ডলার এবং অর্পিত করহার ১৪% ও ব্যক্তি প্রতি আরোপিত কর $৫,৩৮৭ ডলার।
ক্রমবর্ধমান স্ট্রাকচারে ৫টি আয়ের শ্রেণিভেদে ভার্মন্ট ব্যক্তিগত আয়ের উপর রাজ্যকর নির্ধারণ করে। আয় অনুযায়ি প্রান্তিক কর হার ৩.৬% থেকে ৯.৫%। ২০০৮ সালে, ভার্মন্টের শীর্ষ ব্যক্তিগত উপার্জনকারী ১% অধিবাসী বেশি কর প্রদান করে যা আয়কর রাজস্বের ৩০%। প্রায় ২,০০০ জন লোক ব্যক্তিগতভাবে পর্যাপ্ত আয় করে যারা সর্বোচ্চ প্রান্তিক করহার ৯.৫% কর দেয়।
রাজ্য ভিত্তিক রাজনৈতিক ব্যবস্থা
১৮৫৪ সালে প্রতিষ্ঠার পর থেকে রিপাবলিকানরা ১৯৭০ সাল পর্যন্ত ভার্মন্টের স্থানীয় রাজনীতিতে আধিপত্য বিস্তার করে এবং ১৯৯০ সাল পর্যন্ত প্রেসিডেন্ট স্তর পর্যন্ত সক্রিয় প্রভাব রাখে। ১৯৬০ এর আগে, গ্রামীণ স্বার্থ আইনসভায় প্রভাব বিস্তার করত। ফলত, শহরগুলো, বিশেষ করে বার্লিংটন এবং উইনোস্কির পুরানো এলাকা অবহেলিত থাকে এবং জনগণ নতুন শহরতলিতে যেতে শুরু করে। ১৯৬০-এর দশকে মার্কিন যুক্তরাষ্ট্রের সুপ্রিম কোর্টের দেওয়া এক ব্যক্তি, এক ভোটের রায়ের জন্য রাজ্যগুলো তাদের জনসংখ্যাকে সঠিকভাবে প্রতিফলিত করার জন্য তাদের আইনসভা এবং জেলাগুলো পুনর্বিন্যাস করে। এতে ভার্মন্টের শহুরে এলাকাগুলো রাজনৈতিক ক্ষমতা লাভ করে।
ফেডারেলীয় রাজনীতি
ঐতিহাসিকভাবে, জাতীয় নির্বাচনের ক্ষেত্রে ভার্মন্টকে দেশের সবচেয়ে নির্ভরযোগ্য রিপাবলিকান সমর্থক রাজ্যগুলোর অন্যতম হিসেবে বিবেচনা করা হয়। ১৮৫৬ সাল থেকে ১৯৮৮ সাল পর্যন্ত, ভার্মন্ট শুধুমাত্র একবার ডেমোক্র্যাটিক পার্টিকে ভোট দেয়। ১৯৬৪ সালে ব্যারি এম. গোল্ডওয়াটারের বিপক্ষে লিন্ডন বি. জনসনকে ভোট দেয় এবং তিনি নিরঙ্কুশ বিজয় লাভ করেন। ফ্রাঙ্কলিন ডি. রুজভেল্ট তার রাষ্ট্রপতি পদে নির্বাচনের চারটি বিডেই প্রবলভাবে বাধাপ্রাপ্ত হয়েছিলেন এমন দুটি রাজ্য হলো ভার্মন্ট এবং অন্যটি মেইন। ১৯ শতকের শেষে এবং ২০ শতকের গোড়ার দিকে, রিপাবলিকান দলের প্রেসিডেন্ট প্রার্থীরা প্রায়ই ৭০% ভোট পেয়ে এই রাজ্যে জয়লাভ করে।
১৯৮০ এবং ১৯৯০-এর দশকে, অনেক লোক ভার্মন্ট ছেড়ে অন্য রাজ্যে চলে যায়। এই অভিবাসনের বেশিরভাগ ক্ষেত্রে নিউ ইয়র্কের শহুরে এলাকা এবং ভার্মন্টে নিউ ইংল্যান্ডের বাকি অংশে আরো উদার রাজনৈতিক আদর্শের অধিবাসীর আগমন ঘটে। ঐতিহাসিকভাবে ভার্মন্ট রিপাবলিকানিজমের ব্র্যান্ড হলেও পরবর্তীতে মধ্যপন্থী, এবং আরো পরে, এই রাজ্যে বাইরের রাজ্য থেকে নতুন অধিবাসীর আগমনের কারণে ভার্মন্টে ডেমোক্র্যাটদের জনপ্রিয়তা ধীরে ধীরে বৃদ্ধি পায়। এর উদাহরণস্বরূপ: ১৯৯০ সালে ডেমোক্রেটিক সোশালিস্ট হিসেবে পরিচিত বার্নি স্যান্ডার্স একক এবং স্বতন্ত্র প্রার্থী রূপে ভার্মন্ট থেকে হাউজ অফ কমন্সের সদস্য নির্বাচিত হন। ২০০৭ সালে, তিনি রাজ্যের জুনিয়র সিনেটর নির্বাচিত হন। যাহোক, তার পুরো রাজনৈতিক জীবনে, হাউস এবং সিনেটে, স্যান্ডার্স ডেমোক্র্যাটদের সাথে কাজ করেছেন এবং কমিটির কার্যভার ও দলীয় নেতৃত্বের জন্য ভোট দেওয়ার ক্ষেত্রেও তাকে ডেমোক্র্যাট হিসাবে গণ্য করা হয়।
ভার্মন্ট ১৯৮৮ সালে জর্জ এইচ.ডব্লিউ. বুশকে স্বল্প সমর্থন করে। পরবর্তীতে, ১৯৯২ সালে এটি ডেমোক্র্যাট প্রার্থী বিল ক্লিনটনকে ১৬-পয়েন্টের ব্যবধানে দেয় সমর্থন করে - ১৯৬৪ সালের পর প্রথমবারের মতো রাজ্যটি ডেমোক্রেটদের পূর্ণ সমর্থন করে। এরপর থেকে ভার্মন্ট প্রতিটি রাষ্ট্রপতি নির্বাচনে ডেমোক্র্যাট প্রার্থীদের সমর্থন দিয়ে আসছে। ২০০৪ সাল থেকে, ভার্মন্ট ডেমোক্র্যাটদের সবচেয়ে অনুগত রাজ্যগুলোর একটিতে পরিণত হয়। এটি প্রেসিডেন্ট নির্বাচনী প্রচারণায় জর্জ ডব্লিউ বুশের বিপক্ষে জন কেরিকে চতুর্থ বৃহত্তম ব্যবধানে জয়লাভে সমর্থন দেয়। তিনি রাজ্যের জনপ্রিয়তার ভোটে ২০ শতাংশ পয়েন্টে জয়ী হন এবং প্রায় ৫৯% ভোট পান। ভার্মন্টের নর্থইস্টার্ন অঞ্চলের কাউন্টি এসেক্স কাউন্টি একমাত্র জর্জ ডব্লিউ বুশকে ভোট দেয়। জর্জ বুশের প্রেসিডেন্ট মেয়াদে কখনো ভার্মন্টে আসেন নি। প্রকৃতপক্ষে, জর্জ ডব্লিউ বুশ এবং ডোনাল্ড ট্রাম্পই একমাত্র রিপাবলিকান যারা ভার্মন্টের সমর্থন ছাড়া প্রেসিডেন্ট নির্বাচনে জয়ী হয়ে হোয়াইট হাউসে গমন করেন। ২০০৮ সালে, ভার্মন্ট বারাক ওবামাকে তার তৃতীয় বৃহত্তম ব্যবধানে জয় লাভে (৩৭ শতাংশ পয়েন্ট) সমর্থন দেয়। তিনি ৬৮% এবং বিপক্ষ প্রার্থী ৩১% ভোট লাভ করেন, যা জাতীয়ভাবে তৃতীয়-বৃহত্তর ভোটের হার। শুধুমাত্র ওবামার নিজ রাজ্য হাওয়াই এবং ওয়াশিংটন, ডিসিতে এমনভাবে ডেমোক্রেটিকরা বিজয়ী হয়। ২০১২ সালেও এমন ঘটনা ঘটে, যেখন ওবামা ভার্মন্টে ৬৭% ভোট পান, তার প্রতিদ্বন্দী মিট রমনি পান ৩১% ভোট। ২০১৬ সালে, হিলারি ক্লিনটন ভার্মন্টে ৫৭% ভোট পান, এর বিপরীতে ডোনাল্ড ট্রাম্প ৩০% ভোট পান।
ভার্মন্টের দুই সিনেটর হলেন স্বতন্ত্র সিনেটর বার্নি স্যান্ডার্স এবং ডেমোক্র্যাট পিটার ওয়েলচ। হাউজ অফ কমন্সে ভার্মন্টের প্রতিনিধি হলেন ডেমোক্রেট বেকা ব্য়ালেন্ট, যিনি ২০২৩ সালে ওয়েলচের স্থলাভিষিক্ত হন।
সংস্কৃতি
ভার্মন্টের প্রধান প্রধান উৎসব গুলো হল: ম্যাপল ফেস্টিভল, ফেস্টিবল অন দ্যা গ্রীন এছাড়া এনোসবার্গ ফলসে ভার্মন্ট ডেইরি ফেস্টিভ্যাল, অ্যাপল ফেস্টিভ্যাল (প্রতি কলম্বাস ডের উইকেন্ডে অনুষ্ঠিত হয়), মার্লবোরো মিউজিক ফেস্টিভ্যাল এবং ভার্মন্ট ব্রুয়ার্স ফেস্টিভ্যাল। ভার্মন্ট রাজ্য সরকারের অর্থায়নে পরিচালিত ভার্মন্ট সিম্ফনি অর্কেস্ট্রা পুরো রাজ্য় জুড়ে তাদের পরিবেশনা উপস্থাপন করে।১৯৭৩ সাল থেকে গীতিকার ও সুরকার লুইস ক্যালাব্রো কর্তৃক প্রতিষ্ঠিত সেজ সিটি সিম্ফনি বেনিংটন এলাকায় তাদের পরিবেশনা উপস্থাপনা করে আসছে। ১৯৮৮ সালে, গুইনেথ ওয়াকার সহ ভার্মন্ট-ভিত্তিক বেশ কয়েকজন সুরকার, ভার্মন্ট কম্পোজার কনসোর্টিয়াম গঠন করেন, যা গভর্নর কর্তৃক স্বীকৃতিপ্রাপ্ত। রাজ্যের গভর্নর ২০১১ সালকে সুরকারের বছর হিসেবে ঘোষণা করে। বার্লিংটন হলো ভার্মন্টের বৃহত্তম শহর, যেখানে প্রতি বছর ভার্মন্ট ইন্টারন্যাশনাল ফিল্ম ফেস্টিভ্যাল আয়োজিত হয়। এই ফিল্ম ফেস্টিভল অক্টোবর মাসে দশ দিন ব্য়াপী স্বাধীন চলচ্চিত্র প্রদর্শন করে। ব্র্যাটলবোরো-ভিত্তিক ভার্মন্ট থিয়েটার কোম্পানি প্রতি বছর বার্ষিক গ্রীষ্মকালীন শেক্সপিয়র উৎসব আয়োজন করে। ব্র্যাটলবোরো গ্রীষ্মকালীন স্ট্রলিং অফ দ্য হেইফার্স প্যারেডের আয়োজন করে যা ভার্মন্টের ডেইরি সংস্কৃতি উদযাপন করে। বার্ষিক গ্রিন মাউন্টেন ফিল্ম ফেস্টিভ্যাল মন্টপিলিয়ারে অনুষ্ঠিত হয়।
উত্তরপূর্ব রাজ্যের গ্লোভারে, প্রাকৃতিক অ্যাম্ফিথিয়েটারে ব্রেড এন্ড পাপেট থিয়েটার সাপ্তাহিক প্রদর্শনী দেখিয়ে থাকে।
ভার্মন্টের সবচেয়ে পরিচিত বাদ্যযন্ত্রের একটি হল রক ব্যান্ড ফিশ, যার সদস্যরা ভার্মন্টে স্কুলে পড়ার সময় একে অন্যের সাথে পরিচিত এবং এই ব্যান্ড তৈরি করে। প্রথম দিকে, তারা অধিকাংশ সময়ে0 রাজ্য জুড়ে বিভিন্ন ভেন্যুতে বাজাত।
ভার্মন্ট-ভিত্তিক হাউস অফ হাউস অফ লেমেই বছর জুড়ে বেশ কিছু শো করে, প্রতি বছর "উইন্টার ইজ আ ড্র্যাগ বল" আয়োজন করে এবং বিভিন্ন তহবিল সংগ্রহকারীদের জন্য পারফর্ম করে। ভার্মন্টে পাওয়া লোকশিল্পের নিদর্শনগুলোর মধ্যে রয়েছে- পোস্ট মিলসের ভার্মন্টাসরাস, এবং এটি থেটফোর্ডের একটি সম্প্রদায়।
ভার্মন্টে স্বেচ্ছাসেবকের শতকরা হার বিচারে এটি দেশের অষ্টমতম। ২০০৭ সালে স্বেচ্ছাসেবকে হার ছিল ৩৭%। স্বেচ্ছাসেবকের সংখ্যানুসারে রাজ্যটি নিউ ইংল্যান্ডে প্রথম অবস্থানে ছিল। ২০১১ সালে দেশের সবচেয়ে স্বাস্থ্যবান নাগরিকের সংখ্যায় ভার্মন্ট শীর্ষস্থানে ছিল। এছাড়াও ২০১১ সালে, মার্কিন যুক্তরাষ্ট্রের সবচেয়ে শান্তিপূর্ণ রাজ্য হিসেবে চতুর্থ স্থান অধিকার করে। ২০১১ সালে, ভার্মন্টের অধিবাসীগণ সুস্বাস্থ্যের অধিকারী সূচকে ষষ্ঠতম হয়েছে। ভারমন্টাররা রাজ্যের দ্বিতীয় সর্বাধিক সক্রিয় নাগরিক হিসেবে সেন্টার ফর ডিজিজ কন্ট্রোল অ্যান্ড প্রিভেনশন -এর বিভিন্ন শারীরিক কার্যকলাপের প্রয়োজনীয়তা পূরণে ৫৫.৯% অধিবাসী অংশগ্রহণ করে। জরিপ অনুসারে, মার্কিন যুক্তরাষ্ট্রে ১২তম সুখী রাজ্যের স্থান অধিকার করে ভার্মন্ট।
শীতকালীন ক্রীড়া
নিউ ইংল্যান্ডে শীতকালীন ক্রীড়া বেশ জনপ্রিয়। ভার্মন্টেও শীতকালীন ক্রীড়া জনপ্রিয় হওয়ার কারণে, এটি ভার্মন্টের পর্যটনশিল্পের অন্যতম আকর্ষণ। ভার্মন্টের কিছু উল্লেখ্যযোগ্য ক্রীড়া এবং পর্যটন স্থান হলো: বার্ক মাউন্টেন স্কি এলাকা, জে পিক রিসোর্ট, কিলিংটন স্কি রিসোর্ট, স্টোই মাউন্টেইন রিসোর্ট, দ্যা কুইচী ক্লাব স্কি এরিয়া এবং স্মাগলারস' নোচ রিসোর্ট। ভার্মন্টের অধিবাসীদের মধ্যে যারা স্নোবোর্ডিং পেশায় নিয়োজিত আছেন: কেভিন পিয়ারস, রস্ পাওয়ারস, হেনা থিটার, এবং কেলি ক্লার্ক। রাজ্যের অন্য প্রশিক্ষিত স্নোবোর্ডারগণ হলেন: লুই ভিটৌ, এবং এলরি হলিংসওয়ার্থ। ভার্মন্টের অন্যতম অলিম্পিক স্বর্ণপদক জয়ী ক্রীড়াবিদগণ হলেন: বারবারা ককরান, হেনা কার্নি, কেলি ক্লার্ক,  রস্ পাওয়ারস, হেনা থিটার ।
বার্লিংটনে রয়েছে বেইসবল তথা ফিউচার কলেজিয়েট বেইসবল লীগের সর্ববৃহৎ ফ্রানচাইজি ভারমন্ট লেইক মনস্টারস। ২০০৬ সালের পূর্বে এর নাম ছিল ভার্মন্ট ইক্সপোস। ২০১১ সালের সিজন পর্যন্ত তারা ওয়াশিংটন ন্যাশনালসের অধিভুক্ত ছিল।
ল, যার পূর্বনাম মন্ট্রিল ইক্সপোস। ২০২০ সাল পর্যন্ত, তারা ওকল্যান্ড অ্যাথলেটিক্সের সিঙ্গেল-এ তে অধিভুক্ত হয়ে নিউইয়র্ক-পেন লিগ অফ সিঙ্গেল-এ তে খেলে।
বাস্কেটবল
বর্তমানে ভার্মন্টের প্রতিনিধিত্বকারী বাস্কেটবলের সর্বোচ্চ মর্যাদাপূর্ণ দল হল এনসিএএ-এর ভার্মন্ট ক্যাটামাউন্টস—পুরুষ দল ও নারী দল।
প্রিমিয়ার বাস্কেটবল লীগের একটি ফ্র্যাঞ্চাইজি হিসেবে ভার্মন্ট ফ্রস্ট হিভস হলো ২০০৭ এবং ২০০৮ সালের আমেরিকান বাস্কেটবল অ্যাসোসিয়েশন এর জাতীয় চ্যাম্পিয়ন। ২০০৬ এর শরত সিজন থেকে ২০১১ সালের শীত সিজন পর্যন্ত ব্যারে এবং বার্লিংটনে এটি খেলত।
ফুটবল
বার্লিংটনে রয়েছে ভারমন্ট বাকস নামের ইনডোর ফুটবল দল যা ২০১৭ সালে ক্যান-এম ইনডোর ফুটবল লীগের প্রতিষ্ঠাকালীন দল হিসেবে খেলা শুরু করে। ২০২৮ সালে, বাক্স আমেরিকান এরিনা লীগে যোগ দেয়, কিন্তু নতুন লীগে কিছু ম্যাচ খেলার পর গুটিয়ে যায়।
হকি
ভার্মন্টের অন্যতম হকি দল হলো ইউনিভার্সিটি অফ ভার্মন্ট পুরুষ হকি দল ও নারী হকি দল। ভার্মন্টের একমাত্র পেশাদার হকি দল হলো ভার্মন্ট ওয়াইল্ড যারা ২০১১-১২ মৌসুমে ফেডারেল হকি লীগে খেলে, কিন্তু মৌসুম শেষ হওয়ার আগেই দলটি গুটিয়ে যায়।
সকার ফুটবল
ভার্মন্ট ভোল্টেজ হলো একটি ইউএসএল প্রিমিয়ার ডেভেলপমেন্ট লীগ সকার ক্লাব যা সেন্ট আলব্যানসে খেলে। ভার্মন্ট গ্রীন এফসি হলো একটি ইউএসএল লীগ টু ক্লাব যা বার্লিংটনের ভার্মন্টের ভার্চু ফিল্ডে খেলবে।
২০০২ সাল থেকে প্রতি বছর, উচ্চ বিদ্যালয় সকার দল রাজ্যব্যাপী সমস্ত তারকা "টুইন স্টেট" প্লেঅফের সময় দশটি খেলায় নিউ হ্যাম্পশায়ারের বিরুদ্ধে প্রতিদ্বন্দ্বিতা করে।
মোটরস্পোর্ট
ভার্মন্টেও কয়েকটি অটো বা মোটরস্পোর্ট রেসিং ভেন্যু রয়েছে। তাদের মধ্যে সবচেয়ে জনপ্রিয় হলো ভারমন্টের বারেতে অবস্থিত থান্ডার রোড ইন্টারন্যাশনাল স্পিডবোল। এটি তার প্রতিযোগিতাপূর্ণ রেসিংয়ের জন্য সুপরিচিত এবং শর্ট ট্র্যাক স্টক কার রেসিং-এ এটি জনপ্রিয় হয়ে উঠেছে। অন্যান্য রেসিং সার্কিটের মধ্যে উল্লেখ্যযোগ্য হলো ইউএসসি (USC) অনুমোদিত বিয়ার রিজ স্পিডওয়ে এবং ন্যাসকার (NASCAR) অনুমোদিত ডেভিলস বোল স্পিডওয়ে। কিছু ন্যাসকার কাপ ড্রাইভার ভার্মন্টের সার্কিটে এসে স্থানীয় চালক যেমন: টনি স্টিউয়ার্ট, ক্লিন্ট বোয়ার, কায়ল বুস, কেনি ওয়ালচ, কেন শ্রেডার এবং ক্রিস্টোফার বেল দের সাথে  সাপ্তাহিক প্রতিযোগিতায় অংশগ্রহণ করে।  ভার্মন্টের শেলবার্নে অধিবাসী কেবিন লিপেজ হলেন ভার্মন্টের অন্যতম সেরা পেশাদার মোটরস্পোর্ট চালক। ভার্মন্টের রেসিং সিরিজ গুলোর মধ্যে রয়েছে- ন্যাসকার হোয়েলেন অল আমেরিকান সিরিজ, আমেরিকান কানাডিয়ান ট্যুর এবং ভার্মন্টের নিজস্ব টাইগার স্পোর্টম্যান সিরিজ।
এরিস
এরিস (অপ্রধান গ্রহ উপাধি ১৩৬১৯৯ এরিস) হল সৌরজগত-এর সবচেয়ে বিশাল এবং পরিচিত দ্বিতীয় বৃহত্তম বামন গ্রহ। এটি বিক্ষিপ্ত ডিস্ক-এ একটি ট্রান্স-নেপচুনিয়ান অবজেক্ট (টি এন ও) এবং এটির উচ্চ-অকেন্দ্রিক কক্ষপথ রয়েছে। ২০০৫ সালের জানুয়ারী মাসে মাইক ব্রাউন-এর নেতৃত্বে একটি পালোমার অবজারভেটরি-ভিত্তিক দল দ্বারা এরিস আবিষ্কৃত হয়েছিল এবং পরের বছরে যাচাই করা হয়েছিল। ২০০৬ সালের সেপ্টেম্বরে, গ্রেকো-রোমান বিবাদ ও বিবাদের দেবী-র নামে এটির নামকরণ করা হয়েছিল। এরিস হল নবম-সর্বোচ্চ বৃহদায়তন পরিচিত বস্তু যা সূর্য-কে প্রদক্ষিণ করছে এবং সৌরজগতের (উপগ্রহদের নিয়ে) সামগ্রিকভাবে ষোড়শ-সর্বোচ্চ বিশাল। এটি সবচেয়ে বড় বস্তু যা একটি মহাকাশযান দ্বারা পরিদর্শন করা হয়নি। এরিসের ব্যাস ২,৩২৬ ± ১২ কিলোমিটার 2326 ± ; এর ভর পৃথিবীর ০.২৮% এবং প্লুটোর তুলনায় ২৭% বেশি, যদিও প্লুটো আয়তনে কিছুটা বড়,উভয়েরই ভূপৃষ্ঠের ক্ষেত্রফল রাশিয়া বা অ্যান্টার্কটিকার ক্ষেত্রফলের সাথে তুলনীয়।
এরিসের পরিচিত একটি বড় উপগ্রহ আছে, ডিসনোমিয়া। ২০১৬ সালের ফেব্রুয়ারিতে, সূর্য থেকে এরিসের দূরত্ব ছিল ৯৬.৩ এ ইউ (১৪.৪১ বিলিয়ন কিমি; ৮.৯৫ বিলিয়ন মাইল), নেপচুন বা প্লুটোর থেকে তিনগুণ বেশি। দীর্ঘ-কালের ধূমকেতু বাদে, ২০১৮ সালে  আবিষ্কারের আগে পর্যন্ত এরিস এবং ডিসনোমিয়া সৌরজগতের সবচেয়ে দূরবর্তী পরিচিত প্রাকৃতিক বস্তু ছিল।
যেহেতু এরিস প্লুটোর চেয়ে বড় বলে মনে হয়েছিল, নাসা প্রাথমিকভাবে এটিকে সৌরজগতের দশম গ্রহ হিসাবে বর্ণনা করেছিল। এটি, ভবিষ্যতে একই আকারের অন্যান্য বস্তুর আবিষ্কৃত হওয়ার সম্ভাবনার সাথে, ইন্টারন্যাশনাল অ্যাস্ট্রোনমিক্যাল ইউনিয়ন (আই এ ইউ) কে প্রথমবারের মতো গ্রহ শব্দটি সংজ্ঞায়িত করতে অনুপ্রাণিত করেছিল। ২৪শে আগস্ট, ২০০৬-এ আই এ ইউ অনুমোদিত সংজ্ঞা অনুসারে, এরিস, প্লুটো এবং সেরেস হল "বামন গ্রহ", সৌরজগতের পরিচিত গ্রহের সংখ্যা কমিয়ে আট করা হয়েছে, যা ১৯৩০ সালে প্লুটোর আবিষ্কারের আগে ছিল। ২০১০ সালে এরিসের দ্বারা নাক্ষত্রিক জাদুবিদ্যা দেখায় যে এটি প্লুটোর থেকে খুব সামান্য ছোট, যা জুলাই ২০১৫ সালে 2377 ± গড় ব্যাস হিসাবে নিউ হরাইজনস দ্বারা পরিমাপ করা হয়েছিল।
আবিষ্কার
এরিসের কক্ষপথের প্রাথমিক নির্ণয় করার জন্য বারংবার পর্যবেক্ষণ করা হয়েছিল, যার ফলে বস্তুর দূরত্ব অনুমান করা যায়। দলটি পরবর্তী পর্যবেক্ষণ এবং গণনা সম্পূর্ণ না হওয়া পর্যন্ত উজ্জ্বল বস্তু এরিস এবং মেকমেক- এর আবিষ্কারের ঘোষণা বিলম্বিত করার পরিকল্পনা করেছিল, কিন্তু তারা ২৯শে জুলাই উভয়েরই ঘোষণা করেছিল যখন ২৭শে জুলাই স্পেনের একটি ভিন্ন দল তাদের ট্র্যাকিং করা আরেকটি বড় টি এন ও-হাউমেয়া-এর আবিষ্কারটি বিতর্কিতভাবে ঘোষণা করে।
এরিসের পুনরুদ্ধারের চিত্রগুলি ৩রা সেপ্টেম্বর, ১৯৫৪ থেকে চিহ্নিত করা হয়েছে।
নাম
এরিসের নামকরণ করা হয়েছে গ্রিক দেবী এরিসের (গ্রীক Ἔρις) নামানুসারে, যা বিবাদ ও মতবিরোধের রূপকার। নামটি ক্যালটেক টিম দ্বারা ৬ই সেপ্টেম্বর, ২০০৬-এ প্রস্তাব করা হয়েছিল, এবং এটি ১৩ই সেপ্টেম্বর, ২০০৬-এ নামকরণ করা হয়েছিল, একটি অস্বাভাবিক দীর্ঘ সময়ের পরে যেখানে বস্তুটি অস্থায়ী নাম  দ্বারা পরিচিত ছিল, যা আই এ ইউ দ্বারা ছোট গ্রহের জন্য তাদের নামকরণ প্রোটোকলের অধীনে স্বয়ংক্রিয়ভাবে অনুমোদিত হয়েছিল ।
এরিস নামের দুটি উচ্চারণ রয়েছে, একটি "দীর্ঘ" বা একটি "ছোট" ই সহ, যুগ বা era শব্দের দুটি উচ্চারণের সাথে সাদৃশ্যপূর্ণ। গ্রিক দেবীর ধ্রুপদী ইংরেজি উচ্চারণ হল ˈɪərɪs/, একটি দীর্ঘ ই। যাইহোক, ব্রাউন এবং তার শিক্ষার্থীরা  সহ ডিসিলেবিক ল্যাক্সিং এবং একটি ছোট ই সহ /ˈɛrɪs/ ব্যবহার করেন।
নামটির গ্রীক এবং ল্যাটিন তির্যক কান্ড হল এরিড-, যেমনটি ইতালীয় এরিড এবং রাশিয়ান Эрида ইরিডা-তে দেখা যায়, তাই ইংরেজিতে বিশেষণটি হল এরিডিয়ান ''.
জেনা
"আমরা এটি বেছে নিয়েছি যেহেতু এটি একটি X (গ্রহ 'X') দিয়ে শুরু হয়েছে, এটি পৌরাণিক শোনাচ্ছে... এবং আমরা সেখানে আরও দেবীদের (যেমন সেডনা) আনার জন্য কাজ করছি। এছাড়াও, সেই সময়ে, টিভি শোটি তখনও প্রচারিত ছিল, যা বোঝায় যে আমরা কত সময় ধরে অনুসন্ধান করছি!"
ব্রাউন একটি সাক্ষাত্কারে বলেছিলেন যে নামকরণ প্রক্রিয়া স্থবির ছিল:
আনুষ্ঠানিক নাম নির্বাচন
বিজ্ঞান বিষয়ক লেখক গভার্ট শিলিং এর মতে, ব্রাউন প্রথমে বস্তুটিকে "লীলা" বলতে চেয়েছিলেন, হিন্দু পুরাণে একটি ধারণার পরে যেটি ব্রহ্ম দ্বারা খেলা একটি খেলার ফলাফল হিসাবে বিশ্বকে বর্ণনা করেছিল। নামটি "লিলাহ" এ র মতো উচ্চারণ করা যেতে পারে, ব্রাউনের নবজাতক কন্যার নাম। আনুষ্ঠানিকভাবে গৃহীত হওয়ার আগে ব্রাউন তার নাম প্রকাশ না করার বিষয়ে সচেতন ছিলেন। তিনি এক বছর আগে সেডনার সাথে এটি করেছিলেন এবং প্রচণ্ড সমালোচনার শিকার হয়েছিলেন। যাইহোক, নিয়ম লঙ্ঘন ব্যতীত সেডনা নামের প্রতি কোন আপত্তি উত্থাপিত হয়নি এবং সেডনার জন্য কোন নাম প্রস্তাব করা হয়নি।
তিনি তার ব্যক্তিগত ওয়েব পেজের ঠিকানাটিকে /~mbrown/planetlila হিসাবে আবিষ্কারের ঘোষণা করে দিয়েছিলেন এবং হাউমিয়া আবিষ্কারের বিতর্কের পরে বিশৃঙ্খলার মধ্যে এটি পরিবর্তন করতে ভুলে গিয়েছিলেন। তার সহকর্মী জ্যোতির্বিজ্ঞানীদের অযথা রাগ করার পরিবর্তে, তিনি কেবল বলেছিলেন যে ওয়েবপেজটির নামকরণ করা হয়েছিল তার মেয়ের জন্য এবং "লীলা" নামটি বাদ দেওয়া হয়েছিল।
ব্রাউন আরও অনুমান করেছিলেন যে দেবতা প্লুটোর স্ত্রী পার্সেফোন, বস্তুটির জন্য একটি ভাল নাম হবে। কল্পবিজ্ঞান কাহিনীতে নামটি গ্রহের জন্য বেশ কয়েকবার ব্যবহার করা হয়েছে এবং তা জনসাধারণের কাছে জনপ্রিয় ছিল (নিউ সায়েন্টিস্ট ম্যাগাজিন দ্বারা পরিচালিত একটি পোল সহজেই জিতে নেয়)। ("জেনা", শুধুমাত্র একটি ডাকনাম হওয়া সত্ত্বেও, চতুর্থ বার ভাবা হয়) একবার বস্তুটিকে একটি বামন (এবং এইভাবে অপ্রধান) গ্রহ হিসাবে শ্রেণীবদ্ধ করার পরে এই পছন্দটি সম্ভব ছিল না, কারণ ইতিমধ্যেই একই নামের একটি গৌণ গ্রহ ছিল, ৩৯৯ পার্সেফোন।
আবিষ্কার দলটি ৬ই সেপ্টেম্বর, ২০০৬ তারিখে এরিস নামটি প্রস্তাব করেছিল। ১৩ই সেপ্টেম্বর, ২০০৬-এ, এটি আইএউ কর্তৃক সরকারী নাম হিসাবে গৃহীত হয়েছিল। ব্রাউন সিদ্ধান্ত নিয়েছিলেন, যেহেতু বস্তুটিকে এত দিন ধরে একটি গ্রহ হিসাবে বিবেচনা করা হয়েছিল, তাই এটির অন্যান্য গ্রহের মতো গ্রিক বা রোমান পুরাণ থেকে একটি নাম প্রাপ্য। গ্রহাণুগুলি গ্র্যাকো-রোমান নামের বিশাল সংখ্যাগরিষ্ঠতা গ্রহণ করেছিল। এরিস, যাকে ব্রাউন তার প্রিয় দেবী হিসাবে বর্ণনা করেছিলেন, ভাগ্যক্রমে অন্তর্ভুক্তি করতে পেয়েছিলেন। ২০০৬ সালে ব্রাউন বলেন, "এরিস লোকেদের মধ্যে কলহ ও বিভেদ সৃষ্টি করেছিল।"
জ্যোতির্বিদ্যায় গ্রহের প্রতীকগুলি আর বেশি ব্যবহৃত হয় না, তবে নাসা এরিসের জন্য হ্যান্ড অফ এরিস,Eris symbol (fixed width).svg (U+2BF0), ব্যবহার করেছে। এটি ডিসকর্ডিয়ানিজমের ধর্মের একটি প্রতীক, যা দেবী এরিসের উপাসনা করে। বেশিরভাগ জ্যোতিষীরা এই চিহ্নটি ব্যবহার করেন, আবার কেউ কেউ মঙ্গল গ্রহের মতো একটি প্রতীক ব্যবহার করেন কিন্তু তীরটি নীচের দিকে নির্দেশ করে:Eris arrow symbol (fixed width).svg (U+2BF1). উভয় প্রতীকই ইউনিকোডে অন্তর্ভুক্ত করা হয়েছে।
শ্রেণীবিভাগ
এরিস একটি ট্রান্স-নেপচুনিয়ান বামন গ্রহ (প্লুটয়েড)। এর কক্ষপথের বৈশিষ্ট্যগুলি আরও সুনির্দিষ্টভাবে এটিকে একটি বিক্ষিপ্ত-ডিস্ক অবজেক্ট (এসডিও), বা একটি টিএনও হিসাবে শ্রেণীবদ্ধ করে যা সৌরজগতের গঠনের সময় নেপচুনের সাথে মহাকর্ষীয় মিথস্ক্রিয়া অনুসরণ করে কুইপার বেল্ট থেকে আরও দূরবর্তী এবং অস্বাভাবিক কক্ষপথে "বিক্ষিপ্ত" হয়েছে। যদিও পরিচিত এসডিওগুলির মধ্যে এর উচ্চ কক্ষপথের প্রবণতা অস্বাভাবিক, তাত্ত্বিক মডেলগুলি প্রস্তাব করে যে কুইপার বেল্টের অভ্যন্তরীণ প্রান্তের কাছাকাছি বস্তুগুলি বাইরের বেল্টের বস্তুর তুলনায় উচ্চ প্রবণতা সহ কক্ষপথে ছড়িয়ে পড়েছিল।
যেহেতু এরিসকে প্রাথমিকভাবে প্লুটোর চেয়ে বড় বলে মনে করা হয়েছিল, এর আবিষ্কারের মিডিয়া রিপোর্টে এটিকে নাসা "দশম গ্রহ" হিসাবে বর্ণনা করেছিল। এর স্থিতি নিয়ে অনিশ্চয়তার প্রতিক্রিয়ায়, এবং প্লুটোকে একটি গ্রহ হিসাবে শ্রেণীবদ্ধ করা উচিত কিনা তা নিয়ে চলমান বিতর্কের কারণে, আইএইউ একটি জ্যোতির্বিজ্ঞানীদের একটি দলকে  গ্রহ শব্দটির একটি যথেষ্ট সুনির্দিষ্ট সংজ্ঞা তৈরি করার জন্য ভার অর্পণ করে। ২৪শে আগস্ট, ২০০৬ এ গৃহীত সৌরজগতের একটি গ্রহের সংজ্ঞা হিসাবে এটি ঘোষণা করা হয়েছিল। এই সময়ে, এরিস এবং প্লুটো উভয়কেই বামন গ্রহ হিসাবে শ্রেণীবদ্ধ করা হয়েছিল, যা গ্রহের নতুন সংজ্ঞা থেকে আলাদা একটি বিভাগ। ব্রাউন এই শ্রেণীবিভাগে তার অনুমোদনের কথা বলেছে। আইএইউ পরবর্তীতে এরিসকে তার মাইনর প্ল্যানেট ক্যাটালগে যুক্ত করে, এটি (১৩৬১৯৯) এরিস-কে মনোনীত করে।
কক্ষপথ
এরিসের একটি কক্ষপথের আবর্তকাল ৫৫৯ বছর। সূর্য (অ্যাফিলিয়ন) থেকে এর সর্বোচ্চ সম্ভাব্য দূরত্ব হল ৯৭.৫ এ ইউ, এবং এর নিকটতম (পেরিহেলিয়ন) হল ৩৮ এ ইউ। যেহেতু পেরিহেলিয়নের সময়টি একটি নিরবচ্ছিন্ন দ্বি-শরীরের সমাধান ব্যবহার করে নির্বাচিত যুগে সংজ্ঞায়িত করা হয়েছে, সেই যুগটি পেরিহিলিয়নের তারিখ থেকে যত বেশি হবে, ফলাফল তত কম সঠিক হবে। পেরিহিলিয়নের সময় সঠিকভাবে অনুমান করার জন্য সংখ্যাসূচক একীকরণ প্রয়োজন। জেপিএল হরাইজনস দ্বারা সংখ্যাসূচক একীকরণ দেখায় যে, এরিস ১৬৯৯ সালের দিকে পেরিহিলিয়নে এসেছিল, ১৯৭৭ সালের দিকে অ্যাফিলিয়নে এসেছিল, এবং ডিসেম্বর ২২৫৭ সালের দিকে পেরিহিলিয়নে ফিরে আসবে। আটটি গ্রহের বিপরীতে, যার কক্ষপথ সমস্ত পৃথিবীর মতো একই সমতলে অবস্থিত, এরিসের কক্ষপথটি অত্যন্ত বেশি কাত হয়ে আছে: এটি প্রায় ৪৪ ডিগ্রী কোণে গ্রহনধারে হেলে পড়েছে। যখন আবিষ্কৃত হয়, দীর্ঘ সময়ের ধূমকেতু এবং স্পেস প্রোব ছাড়া এরিস এবং এর উপগ্রহ সৌরজগতের সবচেয়ে দূরবর্তী পরিচিত বস্তু ছিল। এটি ২০১৮ সালে আবিষ্কার না হওয়া পর্যন্ত সবচেয়ে দূরবর্তী পরিচিত বস্তু ছিল।
২০০৮ সালের হিসাবে, প্রায় চল্লিশটি পরিচিত টিএনও ছিল, বিশেষ করে, এবং সেডনা, যেগুলি বর্তমানে এরিসের তুলনায় সূর্যের কাছাকাছি, যদিও তাদের আধা-প্রধান অক্ষ এরিসের (৬৭.৮ এ ইউ) থেকে বড়।
এরিসের কক্ষপথ অত্যন্ত উদ্ভট, এবং এরিসকে সূর্যের ৩৭.৯ এ ইউ -এর মধ্যে নিয়ে আসে, যা বিক্ষিপ্ত বস্তুর জন্য একটি সাধারণ পেরিহিলিয়ন। এটি প্লুটোর কক্ষপথের মধ্যে, কিন্তু এখনও নেপচুনের (~৩৭ এ ইউ ) সাথে সরাসরি মিথস্ক্রিয়া থেকে নিরাপদ। অন্যদিকে, প্লুটো, অন্যান্য প্লুটিনোর মতো, একটি কম ঝোঁক এবং কম উদ্ভট কক্ষপথ অনুসরণ করে এবং কক্ষপথের অনুরণন দ্বারা সুরক্ষিত, নেপচুনের কক্ষপথ অতিক্রম করতে পারে। প্রায় ৮০০ বছরে, এরিস কিছু সময়ের জন্য প্লুটোর চেয়ে সূর্যের কাছাকাছি থাকবে (বাম দিকের গ্রাফটি দেখুন)।
২০০৭ সালের হিসাবে, এরিসের আপাত মাত্রা ছিল ১৮.৭, যা কিছু অপেশাদার টেলিস্কোপের জন্য এটিকে সনাক্ত করার মতো যথেষ্ট উজ্জ্বল করে তোলে। একটি সিসিডি সহ 200 mm টেলিস্কোপ অনুকূল পরিস্থিতিতে এরিসকে সনাক্ত করতে পারে। বৃহৎ বাইরের সৌরজগতের বস্তুগুলির জন্য অনুসন্ধানগুলি গ্রহন সমতলে মনোনিবেশ করে, যেখানে বেশিরভাগ বস্তু পাওয়া যায়।
এর কক্ষপথের উচ্চ প্রবণতার কারণে, এরিস ঐতিহ্যগত রাশিচক্রের কয়েকটি নক্ষত্রমণ্ডলের মধ্য দিয়ে যায়; এটি এখন সেটাস নক্ষত্রে রয়েছে।১৮৭৬ ​​থেকে ১৯২৯ সাল পর্যন্ত এটি ভাস্কর্যতে এবং ১৮৪০ থেকে ১৮৭৫ পর্যন্ত ফিনিক্সে ছিল। ২০৩৬ সালে এটি মীন রাশিতে প্রবেশ করবে এবং ২০৬৫ পর্যন্ত সেখানে থাকবে, যখন এটি মেষ রাশিতে প্রবেশ করবে। তারপরে এটি উত্তর আকাশে চলে যাবে, ২১২৮ সালে পার্সিয়াসে প্রবেশ করবে এবং ২১৭৩ সালে ক্যামেলোপার্ডালিসে (যেখানে এটি তার সবচেয়ে উত্তরের পতনে পৌঁছাবে)।
ঘূর্ণন
এরিস খুব কম উজ্জ্বলতার তারতম্য প্রদর্শন করে কারণ এটি তার অভিন্ন পৃষ্ঠের কারণে ঘোরে, যার ফলে এর ঘূর্ণনের সময়কাল পরিমাপ করা কঠিন হয়। এরিসের উজ্জ্বলতার সুনির্দিষ্ট দীর্ঘমেয়াদী পর্যবেক্ষণ ইঙ্গিত দেয় যে এটি জোয়ারের সাথে তার উপগ্রহ ডিসনোমিয়ায় আটকে আছে, এর একটি ঘূর্ণনের সময়কাল উপগ্রহটির কক্ষপথের সময়কালের ১৫.৭৮ দিনের সাথে সামঞ্জস্যপূর্ণ। ডিসনোমিয়াও জোয়ারের সাথে এরিসের সঙ্গে লক করা হয়েছে, যা প্লুটো এবং ক্যারনের পরে এরিস-ডাইসনোমিয়া ঘূর্ণনের দ্বিতীয় পরিচিত ডাবল-সিঙ্ক্রোনাস সিস্টেম। এরিসের ঘূর্ণন সময়ের পূর্ববর্তী পরিমাপগুলি এরিসের ঘূর্ণনের অপর্যাপ্ত দীর্ঘমেয়াদী কভারেজের কারণে কয়েক ঘন্টা থেকে কয়েক দিনের মধ্যে অত্যন্ত অনিশ্চিত মান প্রাপ্ত হয়েছিল।   এরিসের অক্ষীয় কাত পরিমাপ করা হয়নি, তবে এটি যুক্তিসঙ্গতভাবে অনুমান করা যেতে পারে যে এটি ডিসনোমিয়ার অরবিটাল প্রবণতার মতো, যা গ্রহের ক্ষেত্রে প্রায় ৭৮ ডিগ্রি হবে। যদি তাই হয়, তবে ২০১৮ সালে এরিসের উত্তর গোলার্ধের বেশিরভাগ অংশ সূর্যালোক দ্বারা আলোকিত হবে,  গোলার্ধের ৩০% ধ্রুবক আলোকসজ্জার সম্মুখীন হবে।
আকার, ভর এবং ঘনত্ব
নভেম্বর ২০১০ সালে, এরিস পৃথিবী থেকে এখনও পর্যন্ত সবচেয়ে দূরবর্তী নাক্ষত্রিক জাদুবিদ্যার বিষয় ছিল। এই ঘটনা থেকে লব্ধ প্রাথমিক তথ্য পূর্ববর্তী আকারের অনুমান সম্পর্কে সন্দেহ প্রকাশ করে। দলটি অক্টোবর ২০১১-তে অকুলেশন সহ ২৩২৬±১২ কিমি আনুমানিক ব্যাস সহ তাদের চূড়ান্ত ফলাফল ঘোষণা করে।
এটি থেকে জানা যায়, এরিস ক্ষেত্রফল এবং ব্যাসের (যা ২৩৭২±৪ কিমি জুড়ে রয়েছে) হিসেবে প্লুটোর থেকে একটু ছোট, যদিও এরিস আরও বিশাল। এটি ০.৯৬ এর জ্যামিতিক অ্যালবেডোও নির্দেশ করে। এটা অনুমান করা হয় যে, তাপমাত্রার ওঠানামার কারণে ভূপৃষ্ঠের বরফগুলি পুনরায় পূরণ হয়, তাই উচ্চ অ্যালবেডো হয় কারণ এরিসের অদ্ভুত কক্ষপথ এটিকে সূর্যের কাছাকাছি এবং দূরে নিয়ে যায়।
এরিসের ভর অনেক বেশি নির্ভুলতার সাথে গণনা করা যেতে পারে। ডিসনোমিয়ার সময়কালের (১৫.৭৭৪ দিন) জন্য স্বীকৃত মানের উপর ভিত্তি করে ——এরিস প্লুটোর চেয়ে ২৭% বেশি বিশাল। ২০১১ওকে অকুলেশনের ফলাফল ব্যবহার করে পাওয়া যায়, এরিসের ঘনত্ব 2.52 গ্রাম/সেমি3, প্লুটোর তুলনায় যথেষ্ট ঘন, এবং এইভাবে এটি অবশ্যই মূলত পাথুরে পদার্থ দিয়ে গঠিত।
তেজস্ক্রিয় ক্ষয়ের মাধ্যমে অভ্যন্তরীণ উত্তাপের মডেলগুলি পরামর্শ দেয় যে এরিসের ম্যান্টল-কোর সীমানায় তরল জলের অভ্যন্তরীণ মহাসাগর থাকতে পারে।
জুলাই ২০১৫ সালে, সূর্যকে প্রত্যক্ষভাবে প্রদক্ষিণ করা পরিচিত নবম বৃহত্তম বস্তু হিসেবে এরিসকে বিবেচনা করার পর, নিউ হরাইজনস মিশনের ক্লোজ-আপ ইমেজ থেকে আরো সঠিকভাবে নির্ধারণ করা হয় যে, পূর্বে চিন্তা করা হত যে, প্লুটোর আয়তন এরিসের তুলনায় সামান্য ছোট। এরিস এখন পরিচিত দশম-বৃহত্তর বস্তু যা আয়তনের ভিত্তিতে সূর্যকে সরাসরি প্রদক্ষিণ করে , কিন্তু ভরের দিক থেকে নবম বৃহত্তম।
পৃষ্ঠ এবং বায়ুমণ্ডল
আবিষ্কার দলটি ২৫শে জানুয়ারী, ২০০৫-এ হাওয়াইয়ের ৮ মিটার জেমিনি নর্থ টেলিস্কোপে তৈরি বর্ণালী পর্যবেক্ষণের মাধ্যমে এরিসের প্রাথমিক সনাক্তকরণ করে। বস্তু থেকে ইনফ্রারেড আলো মিথেন বরফের উপস্থিতি প্রকাশ করে, যা ইঙ্গিত করে যে পৃষ্ঠটি প্লুটোর পৃষ্ঠের অনুরূপ হতে পারে, যেটি সেই সময়ে একমাত্র টিএনও ছিল যার ভূপৃষ্ঠে মিথেন ছিল এবং নেপচুনের উপগ্রহ ট্রাইটনের পৃষ্ঠেও মিথেন রয়েছে।
এরিসের দূরবর্তী এককেন্দ্রিক কক্ষপথের কারণে, এর পৃষ্ঠের তাপমাত্রা প্রায় 30 and 56 K এর মধ্যে পরিবর্তিত হতে পারে।
প্লুটো এবং ট্রাইটন কিছুটা লালচে হলেও, এরিসকে প্রায় সাদা দেখায়। মনে করা হয় যে, প্লুটোর লালচে রঙের পৃষ্ঠে থোলিন জমার কারণে এবং যেখানে এগুলি জমে থাকে তা পৃষ্ঠকে অন্ধকার করে, নিম্ন অ্যালবেডো উচ্চ তাপমাত্রা এবং মিথেন জমার বাষ্পীভবনের দিকে পরিচালিত করে। বিপরীতে, এরিস সূর্য থেকে যথেষ্ট দূরে যে মিথেন তার পৃষ্ঠে ঘনীভূত হতে পারে এমনকি যেখানে অ্যালবেডো কম থাকে। মিথেনের ঘনীভবন পৃষ্ঠের উপর অভিন্নভাবে কোনো অ্যালবেডো বৈপরীত্য হ্রাস করে এবং লাল থোলিনের কোনো জমাকে আবৃত করে।
উপগ্রহ
alt=Dysnomia|থাম্ব||শিল্পীর কল্পনায় এরিস এবং এর অন্ধকার উপগ্রহ ডিসনোমিয়া ২০০৫ সালে, হাওয়াইয়ের কেক টেলিস্কোপ অভিযোজিত অপটিক্স দলটি নতুন চালু করা লেজার গাইড তারকা অভিযোজিত অপটিক্স সিস্টেম ব্যবহার করে চারটি উজ্জ্বল টি এন ও (প্লুটো, মেকমেক, হাউমেয়া এবং এরিস) পর্যবেক্ষণ করে। ১০ই সেপ্টেম্বরে তোলা চিত্রগুলি থেকে এরিসের কক্ষপথে একটি উপগ্রহ প্রকাশ পায়। ইতিমধ্যে এরিসের জন্য ব্যবহৃত "জেনা" ডাকনামের সাথে মিল রেখে, ব্রাউনের দল টেলিভিশন যোদ্ধা রাজকুমারীর সাইডকিকের নামানুসারে উপগ্রহটিকে "গ্যাব্রিয়েল" ডাকনাম দেয়। যখন এরিস আইএইউ থেকে তার সরকারী নাম পায়, তখন উপগ্রহটির নাম হয় ডিসনোমিয়া, অনাচারের গ্রীক দেবীর নামানুসারে, যিনি এরিসের কন্যা ছিলেন। ব্রাউন বলেছেন যে তিনি তার স্ত্রীর নাম ডায়ান-এর সাথে মিল থাকার জন্য এটি বেছে নেন। নামটি এরিসের পুরানো অনানুষ্ঠানিক নাম জেনা-এর একটি তির্যক উল্লেখও ধরে রেখেছে, যা টেলিভিশনে লুসি ললেস দ্বারা চিত্রিত হয়েছিল।
অন্বেষণ
২০১৫ সালে সফল প্লুটো ফ্লাইবাইয়ের পরে এটির বর্ধিত অভিযানের অংশ হিসাবে এরিসকে ২০২০ সালের মে মাসে নিউ হরাইজনস মহাকাশযান দ্বারা দূর থেকে পর্যবেক্ষণ করা হয়েছিল। যদিও এরিস পৃথিবীর (৯৬ এ ইউ) চেয়ে নিউ হরাইজনস (১১২ এ ইউ) থেকে অনেক দূরে ছিল, তবে কুইপার বেল্টের ভিতরে মহাকাশযানের অনন্য সুবিধার স্থানটি উচ্চ পর্যায়ের কোণে এরিসের পর্যবেক্ষণের অনুমতি দেয় যা অন্যথায় পৃথিবী থেকে পাওয়া যায় না, যা হালকা বিক্ষিপ্ত বৈশিষ্ট্য এবং Eris এর পৃষ্ঠের ফেজ বক্ররেখা আচরণ নির্ধারণ করতে সাহায্য করে।
২০১০-এর দশকে, কুইপার বেল্ট অন্বেষণ করার ফলো-অন মিশনের জন্য একাধিক গবেষণা হয়েছিল, যার মধ্যে এরিসকে একটি প্রার্থী হিসাবে মূল্যায়ন করা হয়েছিল। এটি গণনা করা হয়েছিল যে, ৩রা এপ্রিল, ২০৩২ বা ৭ই এপ্রিল, ২০৪৪-এর উৎক্ষেপণের তারিখের উপর ভিত্তি করে বৃহস্পতির মাধ্যাকর্ষণ-সহায়তা ব্যবহার করে এরিসের ফ্লাইবাই মিশনে ২৪.৬৬ বছর সময় লাগবে। মহাকাশযানটি আসার সময় এরিস সূর্য থেকে ৯২.০৩ বা ৯০.১৯ এ ইউ হবে।
কনজাংটিভা
কনজাংটিভা এক ধরনের ঝিল্লী যা স্ক্লেরার (চোখের সাদা অংশ) আবরক হিসেবে কাজ করে।
কাজ
কনজাংটিভা মিউকাস ও চোখের জল তৈরির মাধ্যমে চোখের আর্দ্রতা ও পিচ্ছিলতা ধরে রাখে, চোখে জীবাণু প্রবেশে বাধা দেয়।
ট্রাবেকিউলার মেশওয়ার্ক
ট্রাবেকিউলার মেশওয়ার্ক কর্নিয়ার ভিত্তিমূল ঘিরে, সিলিয়ারি বডি-র কাছে অবস্থিত এক ধরনের কলা (tissue)। এটি সম্মুখ প্রকোষ্ঠ (anterior chamber) থেকে অ্যাকুয়াস হিউমার (aqueous humor) বের করে দিতে সাহায্য করে। এই কলা স্পঞ্জসদৃশ ও ট্রাবেকুলোসাইটসমৃদ্ধ। শ্লেমের নালিকা-র (Schlemm's canal) মাধমে এটি তরল পদার্থ রক্তে ফিরিয়ে দেয়।
কণীনিকা(শারীরবিদ্যা)
right|thumb|সবুজ/ধূসর/বাদামী রঙের অংশটি কনীনিকা ; মাঝে [[তারারন্ধ্র এবং কণীনিকার চারপাশে সাদা অংশটি শ্বেতমণ্ডল]] শারীরবিদ্যায় কণীনিকা মানুষ সহ অন্যান্য সকল মেরুদণ্ডী প্রাণীর চোখের সবচেয়ে দৃশ্যমান অংশ। স্ট্রোমা নামক এক ধরনের রঞ্জকজাতীয় ফাইব্রোভাস্কুলার ঝিল্লী দ্বারা কণীনিকা গঠিত।